Erregistroak (Errazkin) - Mintzoak Gelara\nErregistroei buruz taldeka ikertu eta denen aurrean ikasitakoa azaltzea.\nGaiarekin hasi baino lehen, erregistroei buruz zer dakizuen ikusiko dugu.\nEuskaraz, modu berean hitz egiten diegu pertsona ezagunei eta ezezagunei?\nEzagun guztiekin era berean solastatzen gara? Aitatxi-amatxiak, gurasoak, bizilagunak, lagunak…\nZukaz gain, mintzatzeko bertze modurik ezagutzen duzue? Zein?\nOndoren, Errazkin kokatzeko, honako galderei erantzunen diegu:\nAurrezagutzak aktibatuta gaia kokatu ondotik, bideoa ikusiko dugu.\n1- Hitz egiteko zenbat erregistro aipatzen ditu? Zerrenda itzazu:\n2- Norbera baino zaharragoak diren pertsonekin nola egin behar da?\n3- Konfiantzazko jende guztiarekin hiketan egin daiteke?\n4- Gurasoek nola egiten zieten?\n5- Haiek nola egiten zieten gurasoei?\n6- Apaizari nola hitz egiten zitzaion?\nHasi baino lehen, hainbat iturritatik bildutako informazioa baliatuko dugu euskarazko erregistroak zer diren azaltzeko. Lan hori taldeka eginen duzue, gero gelakideei azaltzeko. Guztira lau talde sortuko ditugu gelan eta bakoitzak egiteko jakin bat izanen du, ikertu, aztertu eta laburtzeko.\nEuskararen tratamenduak zein diren azalduko duzue: hitanoa, beroriketa, eztabadakoa edo neutroa. Ekialdeko zuka eta xuka alokutiboak ere labur aipatuko dituzte. Horretarako, sarean dagoen informazioa bilatuko duzue:\nHitanoa zertan datzan azalduko duzue: toka eta noka zer diren eta nola egiten diren. Adibideak ere gehituko dituzue. Horretarako, sarean dagoen informazioa aztertuko duzue:\nHika noiz erabiltzen den azalduko duzue, erabilera okerrak zein diren. Horretarako, sareak eskaintzen digun informazioa irakurriko duzue:\nNokaren galeraz hitz eginen duzue. Zer mugimendu dagoen gaur egun berreskuratzeko. Horretarako, sarean dagoen informazioa bilatuko duzue:\nTalde bakoitzak landutako zatia gelakideei azalduko die. Azalpen guztiekin bukatzean, https://eu.wikipedia.org/wiki/Hitano helbidean eskuineko aldean ageri den Ahotsak proiektuko bideoa proiektatuko dugu gelan.\nOndoren, denon artean gaiari buruz hitz eginen dugu, zer ikasi duzuen eta zer iruditu zaizuen jakiteko.


Nerea eta Cristóbal arrakastaz arrakasta euren azken triatloietan | DONOSTIARRAK Kirol-Kluba\nNerea eta Cristóbal arrakastaz arrakasta euren azken triatloietan\n2019, Ekaina 11 - 00:00 | muralde\nGuztia Lisboara eginiko bidaiarekin eta portugaldar hiriburuko Ironman Erdiaz gozatzeko helburuarekin hasi zen. Nerea Hermo eta Cristóbal Bernabék proba honetan maiatzaren 18an parte hartu zuten. Proba elkarrekin egin ahal izan zuten (oso gustura, gainera), hasieratik guztia ematen eta borrokatuz (beti egin ohi duten bezala). Donostiarrak klubean esan ohi den bezala, gutxiagotik gehiagora joan ziren… eta ezustekoa Nerea Hermok bere kategoriako lehenengoa egin zuela esan ziotenean jaso zuten, zuzenean Eslovakian ospatuko zen munduko txapelketako Distantzia Erdira sailkatuz, soilik handik 15 egunetara ospatzen zelarik.\nHasieran zalantza zuten… joan edo ez joan… nahiz eta ziurrenik erabakia lehenengo unetik jada hartua zuten… jejeje… Halako aukerak ez dira egunero ematen eta azkenean hara joatea erabaki zuten, ia ia Lisboatik zekarten maleta desegin gabe, jada Eslovakian aurkitzen ziren.\nHitzordua ekainaren 2an zen, ongi adierazi dugun bezala, Eslovakian. Nerea Hermok Championship-ean eta Cristóbal Bernabék Open-ean parte hartu zuten. Datu bakar bat emango dizuegu: garailearentzako saria 30.000 eurotakoa zen!!! Beraz, irteera puntuan zegoen mailaren berririk ez dizuegu eman behar… eta gainera Donostiarrak klubeko ordezkaritzarekin!!!\nJendeak beraien buruari galdetuko diotenez “Eta? Istorioak zein nolako amaiera izan zuen?” Ba hirugarren postu batekin, baina oraingo honetan Cristóbalek Open-ean lorturikoa, 2020 urteko munduko txapelketako zuzeneko txartela lortuz… beraz, honek ez du etenik, NON STOP!!!!\nZorionak Nerea eta Cristóbal Donostiarrak familiako kide guztion partez!


Cookien politika | Herri Urrats\nWebgunearen erakunde titularraren identifikazioa\nArduradunaren nortasuna: EUSKAL HERRIKO IKASTOLA EKE (EHI EKE)\nPosta helbidea: Errotazar bidea 126, Donostia. 20018\nWebgune honek cookie-ak eta/edo antzeko teknologiak erabiltzen ditu, nabigatzen duzunean informazioa bildu eta berreskuratzeko. Orokorrean, teknologia horiek helburu ezberdinetarako balio dezakete, hala nola, zu erabiltzaile gisa aitortzeko, zerbitzu pertsonalizatua eskaintzeko edo edukia erakusteko modua pertsonalizatzeko. Gainera, bisitaren data eta orduari buruz informazioa ematen dute, web tokiaren barruan zirkulazio-parametroak neurtzen dituzte eta bisita-kopurua balioztatzen dute. Horri esker, EUSKAL HERRIKO IKASTOLA-k eraginkortasunez bidera eta doi ditzake eskaintzen dituen zerbitzuak. Cookie-ak erabiltzailearen disko gogorrean gordetzen dira, baina bertan dauden datuak ezin daitezke irakurri. Halaber, ezin daitezke beste hornitzaileek eratutako cookie artxiboak irakurri. Teknologia horien erabilera zehatzak jarraian deskribatzen dira:\nCookie-ak web-orrien bidez ekipo batean deskarga daitezkeen fitxategiak dira. Tresna horiek funtsezko zeregina dute informazioaren gizarteko zerbitzu ugari emateko. Besteak beste, webgune bati aukera ematen diote erabiltzaile baten edo bere ekipoaren nabigazio-ohiturei buruzko informazioa biltzeko eta berreskuratzeko, eta, lortutako informazioaren arabera, erabiltzailea ezagutzeko eta eskainitako zerbitzua hobetzeko erabil daitezke.\nCookie mota ezberdinak\nBi cookie mota bereiz daitezke, cookie-ak bidaltzeko eta lortutako datuak tratatzeko erabiltzen den ekipo edo domeinua kudeatzen duen erakundearen arabera:\nCookie propioak: erabiltzailearen ekipo terminalera editoreak berak kudeatutako ekipo edo domeinu batetik bidaltzen direnak eta erabiltzaileak eskatutako zerbitzua ematen dutenak. Hots, bisitatzen ari den webguneak berak sortzen dituen cookie-ak dira.\nHirugarrenen cookie-ak: erabiltzailearen ekipo terminalera editoreak kudeatzen ez duen ekipo edo domeinu batetik bidaltzen direnak, baizik eta cookie-n bidez lortutako datuak tratatzen dituen beste erakunde batek kudeatzen dituenak. Hau da, hirugarrenek sortu dituzten cookie-ak dira.\nHalaber, saioko cookie-ak eta cookie iraunkorrak desberdindu daitezke, erabiltzailearen ekipo terminalean aktibatuta egoten diren denboraren arabera.\nSaiokoak: erabiltzailea web-orri batean nabigatzen ari den bitartean datuak bildu eta gordetzen dutenak.\nIraunkorrak: nabigazioa bukatuta ere, datuak erabiltzailearen ekipo terminalean biltegiratuta jarraitzen dute, eta cookie-aren arduradunak zehaztutako denbora tartean eskuratu eta tratatu ahal izango dira (minutu batzuetatik urte batzuetara bitartean).\nAzkenik, badago beste sailkapen bat, lau cookie motarekin, lortutako datuak tratatzeko helburuaren arabera: cookie teknikoak, lehentasun- eta pertsonalizazio-cookieak, cookie analitikoak eta jokabide- publizitateko cookieak.\nCookie teknikoak: webgunean nabigatzeko behar-beharrezkoak diren cookieak dira, erabiltzaileari bere prestazioak edo tresnak erabiltzen laguntzen diotelako, hala nola, saioa identifikatzea, sarbide mugatuko parteetara sartzea, bideoak edo soinua hedatzeko edukiak biltegiratzea, hizkuntza konfiguratzea, besteak beste. Cookie hauek desaktibatzeak webgunearen zenbait funtzionalitatek behar bezala funtzionatzea eragozten du.\nLehentasun- eta pertsonalizazio-cookie-ak: erabiltzailea zerbitzuan ezaugarri jakin batzuekin sartzeko informazioa gogoratzea ahalbidetzen dutenak dira, hots, bere esperientzia beste erabiltzaile batzuen esperientziarekin bereiztea posible egiten dutenak. Adibidez, hizkuntza, erabiltzaileak bilaketa bat egiten duenean erakutsi beharreko emaitza-kopurua, zerbitzuaren itxura edo edukia, erabiltzailea zerbitzuan sartzeko erabiltzen den nabigatzaile motaren edo zerbitzura sartzeko eskualdearen arabera, etab.\nCookie analitikoak: cookie-n arduradunari, lotuta dauden web orrien erabiltzaileen portaeraren jarraipena eta azterketa egitea ahalbidetzen dioten cookieak dira. Mota honetako cookie-n bidez bildutako informazioa webgunearen jarduera neurtzeko eta erabiltzaileen nabigazio-profilak egiteko erabiltzen da, zerbitzuaren erabiltzaileek egiten duten erabilera-datuen analisiaren arabera hobekuntzak sartzeko.\nAzken batean, web-analitikaren bidez honako hauei buruzko informazioa lortzen da: webgunera sartzen diren erabiltzaileen kopurua, ikusitako orrialdeen kopurua, bisiten maiztasuna eta errepikapena, iraupena, erabilitako nabigatzailea, zerbitzua ematen duen operadorea, hizkuntza, erabiltzen duen terminala, edo IP helbidea esleituta duen hiria. Informazio horri esker, web gune honek zerbitzu hobea eta egokiagoa eskaintzen du.\nJokabide-publizitateko cookie-ak: erabiltzaileen portaerari buruzko informazioa biltegiratzen duten cookie-ak dira, haien nabigazio-ohiturak etengabe behatuz lortutakoa. Horri esker, profil espezifiko bat gara daiteke, haren arabera publizitatea erakusteko. Cookie horiek erabiltzailearen nabigazioari buruzko informazioa lortzen dute, publizitate-espazioak kudeatzeko eta erabiltzaileari kalitatetako edukia eskaintzeko, haren gustuak eta lehentasunak aztertuz.\nWebgune honetan erabiltzen diren cookie motak\ncookie-agreed Bisitariak cookie-ak onartu ditu. Cookie teknikoa Erakundearena berarena Iraunkorra (3 hilabete)\n_gid Erabiltzaileak bereizteko. Cookie analitikoa Google (Google Analytics) Iraunkorra (24 ordu)\n_ga Bisita bakarrak kontrolatzeko funtzioa du. Erabiltzailea webgunean nabigatzaile baten bidez sartzen den lehen aldiz, cookie hau instalatuko da. Erabiltzaile hau nabigatzaile berarekin sarean berriro sartzen denean, cookieak erabiltzaile bera dela kontuan hartuko du. Erabiltzaileak nabigatzailea aldatzen duen kasuan soilik, beste erabiltzaile izango balitz ulertuko du. Cookie analitikoa Google (Google Analytics) Iraunkorra (2 urte)\n_gat Eskaeren ehunekoa mugatzeko. Cookie analitikoa Google (Google Analytics) 1 minutu\nCookieak baimentzea eta konfiguratzea;\nAdos ez bazaude deskribatutako cookie-ek aipatutako informazioa bildu ahal izatearekin, web honetako cookie-ak konfiguratzeko panelean ezetsi dezakezu haien instalazioa. Panel hori webgunera sartzen zaren lehen aldian agertzen den cookie-en onarpen/konfigurazioko leihotik eskura daiteke, eta, konfiguratu ondoren, "Cookie-n politika" erlaitzetik, webgunearen eskuineko beheko izkinan geratzen dena. Era berean, nabigatzaileek beren tresna propioak dituzte webgune ezberdinetako cookie-ak era orokorrean blokeatzeko. Hurrengo esteketan, aukera horiek nabigatzaile ohikoenetan konfiguratzeko modua kontsulta dezakezu\nGailu mugikorren kasuan, ohikoa da, halaber, nabigatzaileak aukera horiek “ezarpenak” atalean izatea.\nInformazio gehigarria eta eskubideak baliatzea\nCookie-n politika hau aldatu ahal izango da, lege-eskakizun berrien arabera edo politika kontrol-agintaritzek emandako jarraibideetara egokitzeko helburuarekin. Hori dela eta, erabiltzaileei aldian-aldian bisita dezaten gomendatzen zaie.\nErabiltzaileak webguneko cookie-n politikari buruzko kontsultaren bat egin nahi izanez gero, honako helbide honetan jar daiteke harremanetan: dblo-lopd@ehi.ikastola.eus\nZure datu pertsonalen tratamenduari buruzko informazioa kontsulta dezakezu gure Pribatutasun Politikan.\nPouponniere bidea, 64250, Kanbo. | T. 0(033)559 52 98 60 | E. herriurrats@ikastola.eus


Ruleta artxiboak bihurtzeko softwarea\nErruletako ikaslea bazara eta nahi baduzu bihurtu erraz zure benetako spin artxibo guztiak, Roulette Spin Converter erabat zure analitika tresnen artean egon behar du.\nTresna hau batez ere erabilera pertsonalerako sortu dut, batzuetan erruleta aukera batzuk jolasten dituzten metodoak azkar probatu nahi ditudalako eta sarean aurkitutako benetako spin artxiboetatik abiatuta, zenbakizko formatuetan oinarritutako zenbakizko formatuan (23, 8, 19, 0, 12, etab.) Aztertzeko aukeraren formatura eraldatu behar ditut, jakina, horrek asko azkartu baitzuen ondorengo analisi prozesua.\nIzan ere, pentsa ezazu seigarrenean metodo bat probatu nahi duzula: eskuragarri dauden zenbaki bakarrekin iraunkortasun klasikoa izateak nahitaez analisi denbora gehiago suposatzen du, eta ez ahaztu kalkulu konplexuagoetan errorea beti izkinan dagoela!\nEskerrik asko Roulette Spin Converter beraz, hasieran zenbaki bakarrez osatutako artxibo guztiak klik batekin bihurtzea posible izango da, aztertu nahi ditugun aukeren balioek zuzenean osatutako artxiboetan.\nArtxiboak bihurtzea: nola erabili Roulette Spin Converter?\nRoulette Spin Converter oso erraza da erabiltzeko: botoiaren bidez Karga ezkerraldean testu artxibo formatuan artxiboa kargatu edo gorde daiteke.\nOndoren, aukeratu zein formatutan nahi dugun bihurtu igotako zenbakiak; eragiketa honetarako 7 aukera hauen artean aukeratu dezakezu:\nHori egin ondoren, egin klik botoian Bihurtu eta, barkatu hitz-jokoa ... kitto!\nRoulette Spin Converter: datuak esportatu\nEraldatutako eta gordetzeko prest dagoen iraupena programaren eskuinean agertuko da (botoia Save eskuinean) txt testu formatuan, Excel edo beste programa batzuen bidez ere editatu daitekeena.\nSasi-ausazko iraunkortasunak sortu nahi baditugu, sortu besterik ez duzun biratze kopurua eta egin klik botoian RND Gen.\nFuntzio honekin zero gabe egonaldiak ere sor ditzakezu, kasu honetan dagokion laukia markatu behar da Baztertu zero.\nIkus dezakezunez, programa erabiltzeko erraztasuna bere erabilgarritasunarekin eta batez ere erabilgarri dauden 7 aukeretako batean oinarritutako erruleta sistema probatu behar duzunean aurreztuko zaituen denborarekin proportzionala da. Zeren zain zaude beheko estekatik deskargatzeko?\nFitxategia deskargatzea\tRSConverter.zip - 1 MB


Oribarzarko hondartza itxita egongo da aurten ere udako denboraldian, segurtasuna bermatu ezin delako - Orioko Udala\nOribarzarko hondartza itxita egongo da aurten ere udako denboraldian, segurtasuna bermatu ezin delako\nOribarzarko hondartza itxita egongo da udako denboraldi osoan, herritarren segurtasuna bermatzeko.\nOribarzarko hondartza ez dago bainurako baimendutako Gipuzkoako hondartzen artean, hango uraren kalitatea txarra izaten delako, batez ere marea behean. Horren ondorioz, sorosle-zerbitzurik ez dago eta, beraz, ezin da bermatu erabiltzaileen segurtasuna.\nHorrez gain, ondotik pasatzen den errepidea oso egoera txarrean dago eta arriskua dago zati batzuk hondartza gainera erortzeko. Hori dela-eta, Udalak hesituta dauka Oribarzarko hondartza eta arriskuaz ohartzen duten seinaleak jarri ditu.\nHorri gehitu behar zaio probintziako jende askok erabiltzen duela hondartza udako denboraldian eta, aforoa kontrolatzeko sistemarik ez dagoenez, jende-pilaketak eta egoera arriskutsuak sortu daitezkeela, COVID-19ak eragindako osasun-krisia dela-eta.\nHori guztia kontuan hartuta, Udalak, aho batez, aurten ere hondartza ixteko erabakia hartu du, kontu honetan eskumena duten erakundeekin gaia aztertu eta gero.\nHerritarren segurtasuna da Udalaren lehentasuna eta, hori ezin bada bermatu, zuhur jokatzea da onena.


JENDAURREKO IRAKURKETA SAIOA: IZENA EMAN EUSKALTEGIAN!\nHemen zaude:Hasiera»Albisteak»Albisteak»JENDAURREKO IRAKURKETA SAIOA: IZENA EMAN EUSKALTEGIAN!\nBortzirietako Euskara Mankomunitatea 2013-09-13 0 Iruzkin\nBortzirietako Euskara Mankomunitateak eta Bortzirietako Euskaltegiak jendaurreko irakurketa saioa antolatu dute, irailaren 20an, 17:30etik aitzinera, Berako Toki Ona parkean (haur eskolaren parean). Haurrek txandaka irakurriko dute liburu bat, Juan Krutz Igerabideren Maisu berria, eta gurasoek, bertze bat, Mikel Tabernaren Alkasoroko benta. Hain zuzen ere, azken liburu horren egilea gurekin izanen dugu irakurketa saioan.\nEkitaldi honen helburua da gurasoak euskaltegian izena ematera animatzea. Euskara ikasi eta hobetzeko ikastaro eskaintza zabala prest dauka euskaltegiak, ikastaro motzak zein luzeak, eta euskara zerbitzuak diru laguntzak eskaintzen ditu.\nJendaurreko irakurketa saioa


Artizarra: lan eta bizi, euskaraz | Zornotzako Barnetegia\nArtizarra: lan eta bizi, euskaraz\n500 lagun batzeko bidean doa duela 10 egun besterik ez aurkeztutako Artizarra; alegia, aditu euskaldunen sare soziala. Ezagutzen duzue?\nOndo dakigu denok ere Linkedin zer den. Are gehiago, zuetako askok, ziur asko, profila izan izango duzue. Baina ea! Zenbat bider abestu duzue zuok “Euskal Herrian euskaraz nahi dugu hitz eta jolas; lan eta bizi, euskaraz eta…” Bada, badakizue kantak zelan jarraitzen duen, ezta? “… hortara goaz!”\nBai, aditu zein ikertzaileok! Artizarrari esker, orain badugu non elkartu, non eztabaidatu eta non partekatu; eta, jakina, euskaraz elkartu, eztabaidatu eta partekatu. Partaide bakoitzak, alde batetik, bere berri profesionala emateko aukera izango du (ibilbide profesionala, curriculuma…); eta bestetik, gainontzekoekin harremanetan jartzekoa (zalantzak galdetu, foroetan parte hartu…).\n27 aditu/ikertzaile talde sortu dira, dagoeneko, Artizarran; hau da, 27 gai dugu aukeran. Baietz zure arloa topatu! Euskaraz lan eta bizi nahi duen aditu horietakoa bazara, ez galdu denbora gehiagorik eta Artizarraratu!\nDitugun gaitasun digitalak ezagutu eta hobetzeko tresna anonimoa da DIGITALKI, @AsmozF-k eraikitako webgunea. Erron… https://t.co/rWw5tGfbfT\nItziar Iriondori elkarrizketa: "Azkenean, hizkuntzak gauzak eginez ikasten dira eta irakaskuntza ez dago horretan z… https://t.co/ASa5NK2vOM


Oso pozik gaude Otxandio herri hezitzaileen sareko parte bihurtuko delako hitzarmen honen sinaketarekin. Herrien arteko elkarlan eta bebesean oinarritzen den sare honetan, Otxandioko esperientzia, sareko gainontzeko herriekin elkarbanatzeko aukera izatea oso aberasgarria baita. Eta aldi berean, ziur gaudelako Otxandiok ere sareko beste herriengandik jaso dezakena oso interesgarria izango dela.\nBizitzen ari garen garaiak konplexuak izanagatik ere, Otxandioko Udalak herrri hezitzailearen filosofia herrien txertatzeko gogo eta ilusio handia dauka eta horretan Oinherri bidelagun izango du beharrezkoa den aholkularitza eta formazioa eskainiz. Eta nola ez, herri hezitzaileen sareko parte diren gainontzeko 35 herriekin batera sarean lan egiten ikasiko dugu elkarrekin, kolektiboan lan egiteak dakartzan babes eta sinergia guztiak aprobetxatuz.\n2022. urterako lan ildoen artean, eskola kirolaren eraldaketa, herriko antolamenduan haurren parte hartzea lantzea, nerabezaroaren kultura eta nerabeekin parte hartzean sakondu nahi dugu herri hezitzaileen sare honetan. Herri ezberdinetan egiten ari diren ekimenak balioan jarriz eta elkarrengandik ikasiz.\nOinherritik hezkuntza, ardura konpartitu gisa ulertzen dugu. Familia eta eskolaz haratago, herria bera eremu hezitzaile moduan ulertzen dugulako, eta herritarrak eragile hezitzaile kontsideratzen ditugulako. Hezkuntza ez baita haurtzarora mugatzen, gutako bakoitza, jaiotzen garenetik hiltzen garenera arte, hezigarriak eta aldi beraen hezitaileak garela ulertzen baitugu.\nOinherritik, teoria eta pratika uztartuz, herrigintzatik, parte hartzea sustatuz, balio hezitzaileak hedatzeko helburuarekin sinatzen dugu lankidetza hitzarmen hau Otxandioko udalarekin. Herritar zaurgarrienak erdigunean jarriz eta parte hartzearen bitartez, komunitatea saretuz, gobernantza eredu berri irekiago bat eraikitzeko.\nEspero dugu Oinherri eta Otxandioko Udalaren arteko elkarlan hau urte askotarako lankidetza bat izango dela eta elkarrekin bide eder-eder bat marraztuko dugula.


Irakurle izango zirenak, lehen albistea idazten | Gizartea | Berria\nIrakurle izango zirenak, lehen albistea idazten\nDuela 25 urteko udaberrian, 'Euskaldunon Egunkaria' sortzeko dirua biltzeko kanpaina egin zuten. Helburu horrekin, Euskal Herriko auzo eta herrietan 185 batzorde eratu ziren. 3.000 boluntario inguru ibili ziren euskarazko egunkari nazionalaren proiektua ezagutarazten. Egunkaria Egunak ere antolatu ziren.\n1. Festa. Hainbat herritan Egunkaria Egunak ospatu zituzten. Proiektu berria ezagutaraztek eta dirua biltzeko ekitaldiak izan ziren. Egunkaria\nAgian ezinezkoa izango zen Eusko Jaurlaritzak egingo zukeen erakoa martxan jartzea. Baina, gure baldintza pobre eta militanteetan, ikusten genuen posible zela euskarazko egunkari bat sortzea. Eta, gainera, beharrezkoa zela». Hala, Argia-n lanean zebilen kazetari gazteen talde batek aspalditik aldarrikapen zuena errealitate bihurtzea erabaki zuen 1980ko hamarkadaren azkenetan. Haietako bat izan zen Iñaki Uria, gaur egun Hamaika Telebistako zuzendari dena. Sorreratik 1993ra Euskaldunon Egunkaria-ko zuzendariorde izan zen. Harekin batera, besteak beste, Joxemi Zumalabe, Josu Landa eta Pello Zubiria ibili ziren. Azken horrek hartu zuen kazetaren zuzendaritza.\nHamar urte zeramaten lortu nahian; euskarazko egunkari nazional baten beharra aldarrikatzen. Baina ez zuten horretarako abagunerik. «Hasieran, nahikoa genuen Argia-ren egoera hobetzearekin. Behin hori lortuta, bai, posible zen egunkaria sortzea. Ikusten genuen bazegoela gazte pila bat Argia-ren bueltan laguntzen, kazetari. Ezagutzen genuen Argia-ren irakurle kopurua. Eta parte teknikoan ere gai ginen kostuak aurreikusteko». 1989 bukaeran egin zituzten lehen bilerak, Euskal Kulturaren Batzarreak lagunduta. Hurrena, Egunkaria Sortzen elkartea eratu zuten euskal kultur arloko 70 lagunek. Eta 1990ean lanari ekin zioten. Duela 25 urteko udaberri-uda partean, bada, Euskaldunon Egunkaria sortzeko dira biltzeko kanpaina abiatu zuten.\nJosu Esnal ere astekarian zebilen sasoi hartan. Promozio arduraduna zen. «Joxemi Zumalabe etorri zitzaidan, eta esan zidan Egunkaria-rako liberatu bat behar zutela. Horrela hartu nuen kanpainaren ardura Gipuzkoan eta Ermuan [Bizkaia]». Haren ardurapeko auzo eta herrietan orotara 80 batzorde sortu zituztela gogoratu du. Euskal Herri osoan 185 izan ziren. Eta 3.000 partaide inguru izan zituzten. «Herrietara deitzen genuen. Udaletako jendearekin hitz egiten genuen, AEK-koekin, euskara taldeetakoekin... Telefono bidezko lehen harreman horren ostean, bilera bat antolatzen genuen herrian bertan, batzordea martxan jartzeko». Gogoratu duenez, aurrenekoa Oiartzunen egin zuten, eta ehun bat lagun joan ziren. Ermukoak sorpresa atsegina eman zion, berrehun herritar elkartu baitziren.\nUriak azaldu duenez, kanpainak bi fase izan zituen. Estreinakoa apiriletik maiatzaren 15era bitartean egin zuten. Helburua zen proiektua aurkeztea eta euskarazko kazeta baten beharraren kontzientzia sortzea. Garrantzitsua zen hori. «Herritarrok, oro har, barneratua genuen prentsak erdaraz izan behar zuela. Bururatu ere ez euskarazkoa izan zitekeenik», aitortu du Joseba Bazterrak. Santutxuko (Bilbo) batzordean ibili zen. «Josu Muguruza hil zutenean, omenaldian Joan Mari Torrealdairekin egin nuen topo. Aurretik ezagutzen nuen. Eta hark esan zidan zer asmo zegoen. Zehaztasunik ez».\n1990eko otsailean jaso zuen deia lehen bilerarako. Hogei bat lagun elkartu zirela du gogoan. «Jendea pozarren zegoen, irrikaz». Dioenez, ez zuten azalpen askorik behar izan. Dirua zertarako behar zen entzun zutenerako, denak lanean hasi ziren. Eta ez Santutxun bakarrik. Esnalen arabera, Euskal Herriko batzorde guztietan erantzuna igualtsua izan zen: «Euskaldunok lehenengo lan egiten dugu, eta gero pentsatu. Dirua behar dela euskarazko egunkari bat sortzeko? Bada, denok dirua lortzera».\nFurgonetarekin, herriz herri\nProiektua herriz herriko bileretan aurkeztu ostean, maiatzaren 15ean hasi zen kanpainaren bigarren atala, baliabide ekonomikoak lortzea helburu zuena. Uztailaren 15ean Donostiako belodromoan egin zen jaiarekin bukatu zen. «Egunkaria sortzeko dirua lortu behar genuen. Baina autoa martxan jartzearekin ez genuen nahikoa», gogoratu du Uriak. «Gero jarraitzeko ere gasolina behar genuen. Bagenekien diru laguntzak lortzeko zailtasunak izango genituela». Izan ere, orduko, Eusko Jaurlaritzak ez zion harrera onik egin proiektuari. Eta egunkari publikoa sortzeko asmoa agertuz erantzun zuen. «Azkenean, ezerezean geratu zen guztia, baina gure ekimenari min handia egin zion. Batez ere, dirua biltzeko orduan zailtasunak sortu zizkigun», salatu du Uriak.\nEgunkaria Egunak izan ziren kanpaina haren oinarri. «Furgoneta bat genuen azpiegitura moduan. Herriz herri joaten ginen, eta bakoitzean festa bat egiten genuen. Guk egunkari baten azal erraldoi bat eramaten genuen, zuriz. Eta herriko jendeak nahi zituen albisteak idazten zituen. Azpian herriko negozioen publizitatea jartzen zen», gogoratu du Esnalek lan egiteko estrategia. Batzordeetako kideek dena prest izaten zuten ordurako. Besteak beste, azal hartan ipiniko zen publizitate hori lortzen zuten.\nUriaren ustetan, ideia hark iraultza txiki bat eragin zuen. «Mezu zehatz bat zabaldu genuen: publizitate bidez susta daiteke egunkaria. Izan ere, ordura arte, oso ohitura txikia zegoen publizitatea jartzeko». Horrez gain, bonuak eta akzioak saltzen zituzten. Eta Egunkaria-ren produktuak ere bai: kamisetak, biserak, itsasgarriak.... Bildu behar zuten diru kopurura gerturatu ziren. Baina Uriak aitortu du ez zela beti erraza izan: «Nik garai bertsuan beste hamahiru bilketa zenbatu nituen. Presoen aldekoa zela, ekologistak zirela... Dena zen diru eskea». Ordukoa ere krisi garaia zen, eta langabezia tasa ez zen apala. Hala ere, jendeak ahal zuen neurrian eman egiten zuela dio. «Garairik zailenetan, gizakiaren alderik txarrena eta onena ateratzen dira. Eta orduan onena ateratzea lortu genuen» .\nSantutxun ez zuten Egunkaria Egunik egin. Zuzeneko diru bilketara mugatu zirela dio Bazterrak. Gogoratu du sare moduan jokatzen zutela. «'Zuk nor ezagutzen duzu? Norengana joan zaitezke diru bila?' Eta hala banatzen genituen ardurak». Oraindik ere gordeak ditu orduko agiriak eta zerrendak, bileretara joan ohi zirenen kontaktuak, batzordeko kide bakoitzak zein denda edo tabernatara joan behar zuen laguntza ekonomiko eske... «Auzo osoak parte hartu zuen, adin eta baldintza guztietako jendeak». Akorduan du Santutxuko ikastola zatitu berri zegoela, eta bi ikastoletako kideak erakartzen ahalegindu zirela: Karmelokoak eta Kirikiñokoak. «Ez genuen inor kanpoan utzi nahi. Pentsaera guztiak elkartu nahi genituen».\nIzan ere, Bazterraren ustez, proiektuaren oinarriek erakarri zuten jendearen gogoa. Honela definitu zuten egunkari berria: euskaltzalea, nazionala, zabala, baterakoia, alderdi politikoekiko eta erdal komunikabideekiko independentea, ez instituzionala baina bai diruz lagundua, profesionala, militantea eta berria. «Pluraltasuna eta militantziaren garrantzia ezinbestekoak ziren herriarentzat». Horri esker, auzo guztia mobilizatzea lortu zuten: futbol taldea, txistulari elkartea, fanfarrea, dantza taldea... «Denek egin zuten ahalegin itzela».\nMalenkoniaz gogoratzen du garai hura. Familiarentzat une berezia izan zen, gainera. Izan ere, Bazterraren anaietako bat hil zen egun haietan, lan istripuz. «Orduan, indar handiagoz jarraitu genuen lanean. Hark gogor defendatu zuen ametsari segida eman nahi izan genion. Eta denon artean lortu genuen».\n«Gobernuan izan edo ez, akordioak egin nahi ditugu alderdi guztiekin»


Udalek zor publikoa jaulki ahal izango dute defizita zero izatera iristen badira | Consumer\nUdalek zor publikoa jaulki ahal izango dute defizita zero izatera iristen badira\nEmisioak baimentzeko ahalmena Ogasunari ematen dion Errege Dekretua onartu da.\narabera: Larunbata, 2002ko uztailaren 20a\nGobernuak atzo onartu zuen Errege Dekretu bat, zeinaren bidez Ogasunari ematen zaion udalek egiten dituzten zor publikoaren jaulkipenak baimentzeko edo ez baimentzeko ahalmena, urteko kontuen edo zero defizitaren orekaren arabera, Aurrekontu Egonkortasunaren Legeak ezarritakoaren arabera. Arau horren bidez, hain zuzen ere, arau horrek agintzen duena garatu nahi da, administrazio guztien kontu publikoen oreka tokiko korporazioen zorpetzearen arriskuan jartzen ez den moduan kontrolatu nahi baitu.\nHorixe da, hain zuzen ere, arau hori garatzeko alderdi politiko batzuek jarri duten oztopoetako bat, autonomia erkidegoko eta udaletako erakundeen finantza-autonomia urratzen duelako.\nKontua da gaur egungo aurrekontu-orekaren eredua lurralde-administrazioek zero defizita dutela eta Estatuaren desoreka txiki bat dela. Desoreka hori konpentsatu egiten da Gizarte Segurantzaren kontuak finkatzearekin, eta horrek zenbait urte daramatza superabita erabilita.\nTestuinguru horretan, udalek, autonomiek edo azken urteetan sortu diren sozietate instrumentalen amalgamak beren kontuen araberako orekara moldatuko ez balira, zero defizitaren kalkulu osoa gal liteke. Hori dela eta, onartutako dekretuak zehatz-mehatz arautzen ditu tokiko korporazioek egin ditzaketen zorraren jaulkipenak eta defizitetan izan daitezkeen baldintzak.\nZehazki, bi eredu daude: zorra noizean behin jaulkitzen duten udalena, premia puntualen batengatik, eta aldian behin igortzen dutenena, 200.000 biztanletik gorakoa. Bi kasuetan, kontuan hartu beharreko neurri eta justifikazioen pakete handiaz gain, zorpetasun hori zuzentzeko plan bat aurkeztu beharko da Ogasunean, ahalik eta eperik laburrenean, eta inoiz ere ez lau urtetik gorakoa eta jarraipena Ogasun Ministerioaren kargura izango da.\nZorra noizean behin jaulkitzen duten udalen kasuan, toki-erakundearen finantza-arriskuari eragiten dioten agirien eta eragiketen zerrenda osoa aurkeztu behar diote Ogasun Ministerioari. Azken ekitaldietako aurrekontuen, balantzeen eta emaitza-kontuen likidazioak aurkeztu beharko dituzte, baita aurtengo urteko aurrekontu onartuaren kopia eta aurrekontuaren gauzatze-egoera ere, besteak beste.\nZorra baimentzeko bigarren prozedura laburtua da, borondatezkoa da eta zor publikoa aldizka jaulkitzen duten 200.000 biztanletik gorako toki-erakundeei aplikatzen zaie. Zorpetze-plan bat prestatu eta bete behar dute, eta Ogasun Ministerioak onartu behar du.\nhacienda-eu udalak zor


Apture: gehigarri harrigarria blogentzat | Faroa\n← Galtzailearen motiboa\nETAren zentzugabekeria →\nAtzo ezkero, eta Gari Araolaza adiskidearen laguntzarekin, Apture aplikazioa erabiltzen ari naiz blog honetan. Gehigarri honi esker, testuari testuinguru multimedia erants diezaioket —dela argazki bat, dela bideo bat, dela aipamen bat Wikipediatik hartuta—, halako moldez non ohiko loturak zaharkituak gelditzen baitira. Apture honekin, hipertestuak pauso bat gehiago egin du, eta baita Interneteko idazkuntzak ere. Aukera eskaintzen du, gainera, irakurlea orrian gera dadin, hortik zehar joan beharrik barik.\nProbatzeko, pasatu kurtsorea hemengo loturen gainean. Horietako zenbaitetan, leiho bat irekiko da, eta hor ikusiko da, bertatik alde egin barik, loturaren bestaldean dagoena: argazki bat, bideo bat, edo aipu bat. Han eta hemen begiratuta, konturatu naiz oso ondo dabilela Flickr, YouTube eta Wikipediarekin.\nPrintzipioz, Apture prestatuta dago Blogger eta Typepad blog plataformentzat, baina gurean ere erabil daiteke. Horretarako, izena eman behar da aplikazioan, eta kode puska bat itsatsi albo-zutabean, hor egon daitezkeen beste kode batzuen ondoren. Guk horrela egin dugu Faroan, nahiz eta beste plataforma batzuetan Apturek gomendatzen duen diseinuko plantillan txertatzea.\nLoturak betiko moduan egiten dira, baina emaitzak ezin dira ikusi artikulua argitaratu arte. Hala ere, lan asko ondoren egin behar izaten da, aplikazioak tutorialean erakusten duen moduan. Egoki ikusten baduzue, probatu.\nKategoria: Sailkatugabeak Etiketak apture. Gorde lotura.\n5 Responses to Apture: gehigarri harrigarria blogentzat\n2008(e)ko maiatzaren 15a 9:02\nEz da ideia batere txarra, baina Firefoxekin NoScript instalatuta baldin baduzu ezinezkoa da bideoak nahiz argazkiak ikustea.\nIkus ahal izateko apture.com partzialki irekita utzi beharra dago, beno esanahi dudana da, NoScript izanez gero hasiera batean ezinezkoa dela ikustea; hori bai ez dakit zenbat jendeek erabiliko duen Firefox + NoScript.\n2008(e)ko maiatzaren 15a 9:33\nEta horrek zer bentaja du argazkia zure sarreran jarri edo bideoa zure sarreran klik bakarrera jartzearen kontra?\nNik nahiago testuan integratua dagoen bideoa eta dagoen argazkia. Gainera, argazkia zein bideoa ikusteko moduan egotea testua erakargarri egiteko eta irakurtzeko amu izan daitezke eta ikonotxo horiek…\nEz dakit, ez dakit. Diozu “halako moldez non ohiko loturak zaharkituak gelditzen baitira” baina uste dut jarraitzen duela hobeto izaten edukia berak ikonoak baino.\nEskerrik asko baliabide hori ere erakustearren, hala ere.\n2008(e)ko maiatzaren 15a 11:26\nSnap Sucks, eta Apturek berdin, pop-up guztiek bezala.\n2008(e)ko maiatzaren 15a 11:35\nHara! Azkenean nik errua! 😉\nNik lagundu dizut, Joxe, baina ez nago tresna horien alde. Traba egiten didate zenbait blogetan sartu eta klik egin gabe xagua gainetik pasatu eta eskatu gabeko leihoak zabaltzen zaizkidanean.\nSarean kontrola erabiltzaileok daramagu, eta horren alde nago. Nahi duenak egingo du klik.\nBestalde, alde teknikotik soluzioa ikaragarri ona iruditu zait, martxan jartzeko erraza eta ondo egina.\n2008(e)ko maiatzaren 15a 21:45\nIzugarri estimatzen zaituztet, baina ez nago ados zuekin. Snap-ek loturen atzekoa erakutsi baino ez du egiten, eta, egia da, bizpahiru egun igarota, nekatu egiten du.\nBaina Apturek aukera ematen du loturen edukiak aberasteko, gunetik irten barik. Eta hor ere, irakurleak erabakitzen du noiz egin klik gehigarri batean eta noiz egin paso. Uste dut programa horrek ondorioak izan ditzakeela gure artikuluak pentsatzeko orduan.


Umeek eman diote amaiera otxomaioen lehen txanpari - Urduña - Aiaraldea.eus\nUmeek eman diote amaiera otxomaioen lehen txanpari\nErredakzioa 2022-05-09 21:25\nHerri bazkaria, jolasak eta Xaiborren emanaldia egon dira, besteak beste.\nUmeen eguna ospatu da gaur Otxomaio jaietan. Hiriko bizilagun gazteenei bideratuta egon dira jarduera gehienak. Goizean puzgarrien jolas parkea egon da Foru plazan; eguerdian Batibomba eta buruhandien kalejira; eta haurrentzako herri bazkaria jarraian. DJ Xaibor arduratu da arratsaldea girotzeaz. Dozenaka ume igo dira musika jartzailearen oholtzara.\nHurrengo egunak atsedena hartzeko baliatu ahalko dituzte urduñarrek, otxomaioek etenaldia izango baitute asteburura arte. Ostiralean hasiko da ospakizunaren bigarren txanpa. Saskibaloi partiduak, kontzertuak eta kuadrillen afaria egongo dira.\nLarunbatean, aldiz, egun osoko egitaraua egongo da. Herri bazkaria, bolo txapelketa eta antzerki emanaldia egongo dira, besteak beste. Bulego taldea eta Oihan Vega arduratuko dira gaua girotzeaz.\nIgandean amaituko dira aurtengo otxomaioak, Bihotzaren erreketarekin.\nArgazkiak: Allende Solaun Boada


ELIKA Alimentación animal | Biodieselaren fabrikaziotik eratorritako lehengai seguruak lortzeko gida 16/01/29 - ELIKA Alimentación animal\nBiodieselaren fabrikaziotik eratorritako lehengai seguruak lortzeko gida 16/01/29\nBidaltze data 29 urtarrila, 2016\nBiodiesel Fabrikatzaileen Europako Batzordeko (European Biodiesel Board; aurrerantzean, EBB) kideek gida bat argitaratu dute, biodiesel-operadoreei pentsu-fabrikatzaileentzako lehengai seguruak hornitzen laguntzeko.\nEBBk industria horrek prozesatzen dituen material nagusien lehengai-katearen arrisku-ebaluazioak egin ditu.Ebaluazio horiei esker, biodiesel-fabrikatzaileekberen kudeaketa-sistemaren autoebaluazioa egin dezaketepentsuen segurtasuna bermatzeko. EBBko kideek biodieselaz gain beste hainbat produktu ere ekoizten dituzte, eta produktuok animaliak elikatzeko eta beste erabilera tekniko batzuetarako erabil daitezke.\nEBBko kide dira Europar Batasuneko 21 estatu kidetako ia 80 enpresa eta erakunde.EBBk,dokumentu hori argitaratuz, erakutsi nahi du konpromisoa duela pentsuetarako lehengai seguruak fabrikatzeko eta ados dagoela osasunaren eta segurtasunaren arloko Europako betebeharrekin.Zehazki, bat egiten du Pentsuen higieneari buruzko 183/2005 Araudiarekin eta Materialen elikadura-katalogoarekin (68/2013 Araudia).\nEBBren arabera, biodiesela erregai berriztagarria da, eta erregai fosilen alternatiba iraunkorra izan daiteke.Europako garraioen sektorean berotegi-gasen isuriak murrizteaz gainera, biodieselak glizerina kantitate handiak ematen ditu, hala animalien elikadurarako nola balioa handitutakobeste azpiproduktu batzuetarako.\nBiodieselaren lehengaietarako gida


Berdintasunaren aldeko murala jarri du Mungiako Udalak Bentades galerian - Deia\nBerdintasunaren aldeko murala jarri du Mungiako Udalak Bentades galerian\nIrudia Amaia Ballesteros ilustratzaileak sortu du eta sei metroko luzera du\niker ugarte / mungia 25.09.2021 | 01:14\nBentades galerian jarri duten muralaren irudia Amaia Ballesteros ilustratzaileak sortu du eta sei metroko luzera du. M. U.\nBentades galerian jarri duten muralaren irudia Amaia Ballesteros ilustratzaileak sortu du eta sei metroko luzera du.\nBerdintasunaren aldeko murala jarri du Mungiako Udalak Bentades galerian, herriaren erdialdean. Gizonen eta emakumeen arteko benetako berdintasuna lor- tzeko borrokan, gobernu-taldeak agerian utzi nahi du eguneroko lana dela. Horregatik, kokaleku horretan egongo den horma-irudi bat ikusaraztea erabaki dute, mungiarrek askotan ikus dezaten eta, horrela, era berean, berdintasunaren alde egiten den lan hori ikusarazteko.\nUdaletik azaldu duten bezala, Bentades galerian horma-irudi bat jarri da, "eta horren bidez gogoraraziko da emakumeen eta gizonen arteko aukera-berdintasunaren alde lanean jarraituko dugula egunero, urteko egun guztietan". Aipatu behar da muralean jarri den irudia Amaia Ballesteros ilustratzaileak sortu duela eta gainera, Mungiako Emakumeen eta Gizonen Berdintasunerako IV. Planaren azalean agertzen dela ere.\nBeraz, lotura estua du udal-mailako berdintasun-plan garrantzi- tsu honekin. Irudia hor egongo da urteko egun guztietan, hala nola berdintasunerako udal plana, udal mailan urte osoan zehar lantzen dena, hain zuzen ere.\nKartelaren ezaugarriei dagokienez, Mungiako erdigunean jarri den panelak sei metroko luzera eta bi metroko altuera du. Bertan ikus daiteke Berdintasunaren Alde Egunero esaldia, eta logo bat ere bai, hainbat pertsonaz gain, adin ezberdinetako emakumeak agertzen direlarik.\nMungiako Udalak berdintasunaren arloan 2024. urtera arte hartutako konpromisoak daude jasota plan honetan. Plana lau ardatz nagusitan banatuta dago: Gobernu ona; Emakumeen jabekuntza; Ekonomiaren eta gizartearen antolaketa aldatzea eta Emakumeen aurkako indarkeriarik gabeko bizitzak. "Gure herrian gizarte bidezkoagoa eta berdintasunezkoagoa lortzeko lan egiteko garatu beharreko ekin- tzak biltzen ditu. Berdintasunerako erronkak eta helburuak ezarri dira datozen urteetarako, baita horretarako egin beharreko jarduerak ere", azaldu dute Udaletik. Berdintasun plan honi dagokionez, bertan azaltzen den bezala, "Berdintasunerako Zerbitzuaren hogei urteko ibilbidean, beste erakunde, organismo eta herriko elkarte batzuekin ere egin da lan denon ahaleginak ba- tzeko. Horixe izan baita Mungia berdintasunaren alde etengabe aurrera egiten doan udalerriaren eredu bihurtzeko modua". Plana modu parte-hartzailean egin zen, "Mungiako hainbat bizilagun, elkarte eta gizarte-eragile inplikatuta, eta berdintasunari lekua egiteko prest dauden emakumeen eta gizonen nahiak jasotzen ditu barruan", testuan bertan nabarmentzen da.\nAzaltzen den moduan, "planak zeharkako izaera dauka, eta Udaleko arlo guztiak inplikatzen ditu. Horretara, agerian geratzen da berdintasuna ez dela sail baten eskumen-eremua, udal-politika osoa zeharkatzen duen printzipio eta uste sendoa baizik". IV. Plan hau Emakundeko VII. Berdintasun Planaren ardatzak kontuan hartuta diseinatu da. Berdintasunerako IV. Planaren diseinuaren helburua "Mungiari tresna berezi bat ematea da, hain zuzen ere hurrengo urteetan emakumeen eta gizonen arteko berdintasunaren aldeko urratsak sortzeko. Beraz, berdintasunaren inguruko erronkak eta helburuak ezarri dira datozen urteetarako, eta horretarako egin beharreko ekintzak ere definitu dira". Hain zuzen ere, horiek jaso dira dokumentu honetan.\nBehin betiko testua Osoko Bilkurara eraman zen. "2020. urtea covid-19rekin konplexua eta berezia izateak ekaineko osoko bilkurara arte atzeratu zuen horren onarpena". Orduan, dokumentua berretsi egin zen udal-gobernua osatzen duten alderdi politiko guztien aldeko botoarekin.\nBerdintasunerako IV. Plana Udalaren web orrian (Gizarte Ekintza, Berdintasun eta Gazteriaren Udal Arloan) eta Gizarte Zerbitzuen Mungialde Mankomunitatearen web orrian kontsulta daiteke.\nBerdintasunerako Plana. Irudia Amaia Ballesteros ilustratzaileak sortu du eta gainera, Mungiako Emakumeen eta Gizonen Berdintasunerako IV. Planaren azala da. Mungiako erdigunean jarri den panelak sei metroko luzera eta bi metroko altuera du. Bertan ikus daiteke Berdintasunaren Alde Egunero esaldia, eta logo bat ere bai, hainbat pertsonaz gain, adin ezberdinetako emakumeak agertzen direlarik.\nLau ardatz nagusi. Plana lau ardatz nagusitan banatuta dago: Gobernu ona; Emakumeen jabekuntza; Ekonomiaren eta gizartearen antolaketa aldatzea eta Emakumeen aurkako indarkeriarik gabeko bizitzak.\n"Foruko emakumeen artean partekatzeko aitorpena da".\nRialia Museoak 'Bide luzea berdintasunerantz' erakusketa jasoko du.


Diru-sarrerak bermatzeko errenta - DBE 2014 - Eusko Jaurlaritza\nGertakarien jakinarazpena (jada berrikusitako espedienteak, non beste aldaketa edo gertakari garrantzitsu bat jakinarazi behar den)\nAukerako ereduak (aurreko aukeretako edozeinentzat)\n1. Gizarteratzeko eta gizarte-babeserako oinarrizko errenta, lan-errentetatik eratorritako diru-sarrerarik ez dutenei zuzendua, betiere horiek hilean dituzten baliabide zenbagarriak ez badira iristen legokiekeen gizarteratzeko eta gizarte-babeserako oinarrizko errentaren zenbatekora.\n2. Laneko diru-sarrerak osatzeko errenta, lanetik eratorritako diru-sarrerak dituzten bizikidetza-unitate jakin batzuei zuzendua, hain zuzen ere, legokiekeen gizarteratzeko eta gizarte-babeserako oinarrizko errentaren zenbatekora iristen ez diren hileko baliabide zenbagarriak dituzten bizikidetza-unitateei zuzendua, beren baliabide-maila osatzeko.\nDBEren GEHIENEZKO HILEKO KOPURUA 2014rako\n1 616,13 € 700,15 €\n2 791,17 € 875,19 €\n3 o más 875,19 € 945,20 €\nGuraso bakarreko bizikidetza-unitateen kasuan (adin txikiko seme-alaba bat edo gehiago beren ardurapean dituzte aitak edo amak), prestazioari gehituko zaio hileko 44,81 € hileko subsidioa.\nHonako baldintza hauek betetzen dituzten pertsonak: 1. Salbuespenak salbuespen, urtebete lehenagotik bizikidetza-unitatea (BU) osatzea.\n2. Benetako bizilekua Euskal Herrian eduki eta bertan erroldatuta egon izana, azken 3 urtetan etenik gabe. Baldintza hori betetzen ez bada, eskaera aurkeztutako datatik gutxienez urtebeteko errolda onartuko da, 5 urteko lan-jarduera ordaindua froga badaiteke. Pentsio publikoa jasotzen duten pertsonak edo genero-indarkeria jasan dutenak izango dira salbuespena, eta urtebeteko errolda izatearen baldintza soilik bete beharko dute. Aurreko baldintzetako bakar bat ere betetzen ez bada, beharrezkoa izango da azken hamar urteetan bost urtez gutxienez erroldan egotea.\n3. Bizirauteko oinarrizko gastuei aurre egiteko behar adinako baliabideak ez izatea.\n4. 23 urtetik gorakoak izatea. Arauak salbuespenak ere biltzen ditu.\n5. Gizarte-arloko, osasun-arloko edo arlo sozio-sanitarioko egoitzako zerbitzugintzako erabiltzailea ez izatea modu iraunkorrean.\n6. Espetxeratuta ez egotea.\n7. Lan-kontratu batez justifikatutako diru-sarrerarik izanda ere, lanaldi murrizturik edo antzeko egoerarik ez izatea, salbuespeneko kasuetan izan ezik.\n8. Egokitu dakiokeen eskubide edo prestazio ekonomiko oro, aldez aurretik, balioztatu.\n9. Diru-sarrerak bermatzeko errenta titularrarekin gizarteratzeko hitzarmen aktiboa ezartzeari loturik emango da. Hitzarmen horren edukiak titularra eta horren bizikidetza-unitateko gainerako kideak gizarteratzea edota laneratzea erraztera bideratuko dira, eta titularraren eta Lanbide - Euskal Enplegu Zerbitzuaren arteko adostasunez ¿Udalaren Gizarte Zerbitzuen lankidetzarekin¿ definituko dira. Lanbide da diru-sarrerak bermatzeko errentaren onuradunei laneratzea lortzen lagunduko dieten zerbitzuak eta baliabideak emateko organismo arduraduna.\nAraudia 147/2010 DEKRETUA, maiatzaren 25ekoa, Diru-Sarrerak Bermatzeko Errentari buruzkoa.\nAraudia AGINDUA, 2001eko otsailaren 14koa, Justizia, Lan eta Gizarte Segurantza sailburuarena, oinarrizko errentaren titularrentzat eta gizarte-larrialdietarako laguntzen onuradunentzat lanean hasteko pizgarriak ezartzeko dena.\nBi hilabete, eskabideari sarrera ematen zaion egunetik aurrera.


Athletic Club - Madrid CFF, gure Youtubeko kanalean | Athletic Club\nHasieraAlbisteakAthletic Club – Madrid CFF, gure Youtubeko kanalean\nAthletic Club – Madrid CFF, gure Youtubeko kanalean\nLehoien eta madrildarren arteko Primera Iberdrolako partida streaming bidez eskainiko dugu ostegunean (18:00etan)\nAthletic Clubek ostegun honetan Lezaman Madril CFF taldearen aurka jokatuko duen partida zuzenean eskainiko dugu gure Youtubeko kanal ofizialean. Primera Iberdrolako 5. jardunaldiari dagokion norgehiagoka streaming bidez jarraitu ahal izango da 18:00etatik aurrera, euskaraz eta gaztelaniaz. Erabiltzaileek aukeratu ahal izango dute hizkuntza.\nLehoiak txapelketa hasieraren bolada onari jarraipena emateko asmoz doaz partidara, izan ere, lau jardunaldiren ondoren, galdu gabe jarraitzen dute oraindik (bi garaipen eta bi berdinketa).\nAthletic Clubek partida emititu ahal izango du, telebista eskubideak operadore berari lagata dizkioten bi talderen arteko partida baita. Egoera hori denboraldi honetako partida batzuetan baino ez da emango, Primera Iberdrolaren partiden emisioetarako operadoreen arteko akordio baten zain.


Arriskua ez da arreta, testuingurua da Martech Zone\nAstelehena, iraila 2, 2013 Osteguna, ekaina 18, 2015 Douglas Karr\nElkarrizketa zoragarria izan dugu Mark Schaefer-ekin podcastean bere mezuari buruz, Sare sozialen fisika zure marketin estrategia nola hiltzen ari den. Mark-ek frogatzen du konpainia guztiek eduki ikusgarriak eskaintzen, eduki baliotsuen bolumen handiagoak eta ikusleak dauden lekuan eskaintzen lan egin behar dutela.\nEntzun Mark Schaefer-en elkarrizketa\nZenbait jendek hau mokadutzeko edukia deitzen dute eta beste batzuek. Eduki honen eztanda dago Pinterest, Instagram eta Vine bezalako euskarri bisualei esker. Erraz digeritzen den edukiaren hazkunde hori ikusita, marketinaren eta interneten hedatzen ari den mitoa da kontsumitzaileen arreta tartea gero eta txikiagoa da. Zeregin anitzekoak, oharkabetasunak, posta elektronikoa, telefonoa, aplikazioak ... Horrek guztiak esku artean ditugun zereginak kentzen ditu.\nBS deitzen ari naiz.\nEz Mark-en aholkuaren arabera BS, nire ustez oso argia da. BSri deitzen diot batez besteko negozioaren edo kontsumitzailearen arreta txikiagoa dela. Arreta eta ikuspegia inoiz baino handiagoak direla uste dut. Uste dut kontsumitzaileek bilaketa, sare sozialak eta tresnak baliatzen dituztela historian inoiz baino informazioa kontsumitzen eraginkorragoak izan daitezen. Duela hogei urte, ez genuen aukerarik izan gure hurrengo erosketa esku ahurretik aurkitzeko eta ondo ikertzeko. Salmentako profesionaletan eta marketin materialean bakarrik oinarritu behar ginen. Erosketak eta erabakiak esku-estutu baten konfiantzaren barruan hartzen ziren eta batzuetan beste gutxi.\nInterneten garai zaharretan, izen hori esaten zitzaion informazioaren autopista. Arrazoia sinplea zen ... hainbeste informazio eskuragarri milisegundotan. Merkatarientzat hori oso baliotsua izan da. Azken aste honetan, iragarkiak kudeatzeko sistema berri bat aurkitu behar izan nuen nire blogerako, azkenak funtsezko ezaugarri batzuk bertan behera utzi ondoren. Minutu batzuk igaro ondoren, plataforma zerrenda zehatza nuen. Ordu batzuk igarota, behar nituen ezaugarriak zeintzuk zituzten ikertu ahal izan nuen. Egun batzuk barru, bakoitza probatu nuen. Emaitza izan zen plataforma bat aurkitu nuela behar nituen ezaugarri guztiekin, inorekin inoiz hitz egin edo inolako kontraturik sinatu gabe.\nEpe horretan ez zuen beste proiekturik izan nire arreta. Ez nengoen Facebooken eta Twitterren. Ez nituen telefono deiei erantzuten. Arreta laburra? Aukera bat ere ez. Hori bai, bisitatu nituen gune askok galdu egin ninduten. Ezaugarrien dokumentazio eskasa, ikuspegi orokorreko bideo kaskarrak, erregistro prozesu zailak, harremanetarako informaziorik ez ... Horrek guztiak erabakia hartzeko behar nuen testuingurua lortzeko gaitasuna galarazi zidan.\nMerkaturatzaile batzuek arreta eta testuingurua engainagarriki erabiltzen dituzte beren mesedetan. Batez besteko kasu azterketak, adibidez, saltzen duen produktuarekin edo zerbitzuarekin emaitzarik handienak lortu dituen bezero bat seinalatzen du, beste faktore lagungarri batzuk alde batera uzten ditu eta ez ditu sekula aipatzen emaitza txarrak izan zituzten bezeroak. Emaitza da erosketa erabakia hartzen ari den kontsumitzailea edo negozioa informazioa aztertzeko eta erosketa erabaki ona den ala ez ikusteko.\nIrakurleek beren testuingurua sortu behar dute zuk emandako gertaeren inguruan. Horrek galdutako itxaropenak sor ditzake eta zure erakundearentzako egokiak ez diren ekarpenak sor ditzake.\nMarken aholkuen gakoa hemen dago eduki harrigarria eskainiz ETA edukiaren kalitatea mantenduz digestiboagoa egiten den bitartean. Muturretan, hau da diseinatzaile inforgrafiko handia. Infografia gehiegi grafiko atseginetan zapaldutako estatistikak dira. Baina infografia onenek orokorrean garatzen dute istorioa grafikoen eta estatistiken euskarria dela.\nAskok sinetsi nahi dizute hori dela Twitterren eta blogen arteko aldea ... Twitter arreta-defizitaren erabiltzailearentzat dela eta blogak behar dugun testuingurua eskaintzen duela. Twitterrek sortzen duen testuinguruagatik guztiz baliotsua dela defendatuko nuke. Edozein enpresa, erabiltzaile, gai, eguneratze edo hashtag-en, Twitterrek elkarrizketak eta estekak modu eraginkorrean ematen ditu behar duzun testuingurua emateko. Vine eta Instagram bezalako aplikazioek ez dute testuinguru sakonagoetarako lotzeko gaitasunik, baina hori etorriko dela uste dut (batez ere publizitatea eskatzen dutenean).\nEz zaitez kezkatu irakurlearen arreta tartearekin. Kezkatu ahalik eta balio handiena eta testuinguru osoa ahalik eta euskarri eraginkorrena, eraginkorrena eta eramangarrienean optimizatuta eta minimizatuta eskaintzen ari zarenean.\nTags: arreta tarteaEdukia Marketingzehatz-mehatzeraginkortasunaEraginkortasunafokuaSinpletasuna\nSep 2, 2013 11: 56 PM\nZiurtatu behar dugu gure edukia gure xede-publikoarengana iritsiko dela desberdinak erabiliz\nTresnak. Baina, jakina, gogoratu behar dugu kalitate oneko edukiak edukitzea dela gure kanpainaren arrakastarako gakoa.\nSep 3, 2013 11: 23 PM\nEzin nintzen gehiago adostu. Izan ere, elkarrizketa hau izaten ari zen gaur norbaitekin. "Begiratu Godinek nola idazten duen" esan zidaten, eta nik erantzun nien, "hori da Harvardek dirua nola lortzen duen".\nBiak dira baliogabeak. Eduki sendoa, pentsarazgarria eta liluragarria, jendearen arreta erakarriko du.\nLeku onean zaude. Eskerrik asko honengatik. Schaefer-en zaletu handia (bere mezu honetatik -http: //www.businessesgrow.com/2013/04/16/three-dazzling-examples-that-turned-online-influence-into-offline-results/)\nbaita, beraz, aurrera podcastari begira ... zure puntuaren froga gehiago!


Donostia, 2016ko Europako kultur hiriburu | Kultura | Berria\nDonostia, 2016ko Europako kultur hiriburu\n17:25ean jakinarazi du erabakia epaimahaiak; kontuan hartu du Donostiak "elkarbizitzarako kultura erabili" behar dela esateak. Juan Karlos Izagirre alkateak esan du "herritarren parte hartzea handitu" egingo dela, eta euskararen garrantzia azpimarratu du. Burgos, Kordoba, Las Palmas, Segovia eta Zaragoza ziren Espainiako Estatuko beste hautagaiak. Guztien "lan bikaina" nabarmendu du epaimahaiak. Wroclaw (Polonia) izango da 2016ko beste kultur hiriburua. Berria TBk zuzenean eman du Madrilgo ekitaldia.\nDonostia izango da 2016ko Europako kultur hiriburu. Hala jakinarazi du 17:25ean epaimahaiak, Madrilen. Ondorengo poztasunak jaso ditu BERRIA Telebistak.\nAngeles Gonzalez Sinde Espainiako Kultura ministroa eta Juan Karlos Izagirre Donostiako alkatea\n2011ko ekainak 28\nDonostia izango da 2016ko Europako kultur hiriburu. Hala jakinarazi du 17:25ean epaimahaiak, Madrilen. "Proposamen bikaina aurkeztu zuen, oso ondo zuzendua. Imajinazio ederra erabili dute bi bisitetan", esan du Manfred Gaulhofer epaimahaiko buruak.\nBurgos, Kordoba, Las Palmas, Segovia eta Zaragoza ziren Espainiako Estatuko beste hautagaiak. "Guztiak ziren oso onak, baina Donostiak zerbait gehiago du. Indarkeriaren kontrako konpromisoa izan da, hain zuzen, bere ezaugarri nagusi bat, eta elkarbizitzarako kultura erabili behar dela esatea", adierazi du Gaulhoferrek.\n2016ko beste kultur hiriburua Wroclaw (Polonia) izango da.\nJuan Karlos Izagirre Donostiako alkateak, irazbale izan direla jakin osteko hitzaldian, zorionak eman dizkie euren hautagaitzan lanean jardun duten denei, eta "herritarren parte hartzea handitu" egingo dela adierazi du. Euskararen garrantzia azpimarratu du, "gure kulturaren motorra" izan behar duela esanez. Gazteleraz gain, euskaraz ere mintzatu da Izagirre.\nOholtzan izan da, besteak beste, Odon Elorza Donostiako aurreko alkatea. Oso gustura zegoen. "Asko poztu naiz, eta ea orain dena ondo egiten den".\nHilabete hauetan "lan gogorra" egin duela esan du Donostiako hautagaitzak, eta "gustura" agertu da lanarekin. Ordezkaritzako kideek gaur goizean azaldu dutenez, kideen arteko harremana sendotzeko ere balio izan du Madrilgo bueltak. Taldean egon den "giro ona" nabarmendu dute.\nSei hautagaien "ahalegina" eskertu du epaimahaiak, "lan bikaina egin dutelako. Gainera, oso parte hartze instituzional eta herritar handia izan da. Oso zaila izan da bat hautatzea".\nAngeles Gonzalez Sinde Espainiako Gobernuko Kultura ministroak nabarmendu du "hiri politikan kultura" txertatzea lortu dutela guztiek. "Jarrai dezatela kultur ibilbide horretan".\nJuan Alberto Belloch Zaragozako alkate (PSOE) eta Espainiako Barne eta Justizia ministro ohia oso minduta agertu da Donostia hautatu dutelako, "Bilduk gobernatzen duelako han". Rosa Aguilar Espainiako Ingurumen ministroa ere erabakiaren kontra azaldu da; "epaimahaiaren akats handia izan da".\nEuropako Batasuneko herrialdeetako Kultura ministroen batzordeak 1985etik urtero bi hiri izendatzen ditu kultur hiriburu, "Europako kulturen aberastasuna, dibertsitatea eta izaera azpimarratzeko".\nBerria TBren zuzeneko emanaldia\nGaur arratsaldeko argazki bilduma\nBideoa. Itxaronaldiaren azken uneak\nIrudimena, ezustekoa eta metafora, estrategia gisa\nAinhoa Sarasola Madrilgo zuzeneko kontaketa egin du Berriketan.info-n


Itzalketak ordenagailuaren matxura eragin | Aldizkaria | EROSKI CONSUMER\nGure kalean itzalketa gertatu zen. Indarra etorri zenean ordenagailua erre egin zitzaidan, tentsio igoeraren ondorioz. Konpainia hornitzailera deitu nuen eta teknikari bat bidaliko zutela erantzun zidaten, baina egundo inor ez da azaldu hona. Berriro hots egin nien eta, faktura eta hondaturiko piezak aurkeztea aski zela esan zidaten, baina ihardespenik ez dut jaso oraino. Zenbat denbora behar izaten dute horiek kalteak ordaintzeko edo teknikariak bidaltzeko? Nolako epe-mugak dituzte? Nora jo dezaket tramiteak arintzeko laguntza bila?\nArgindarra hornitzen duten konpainiek, non eta ezinbesteko kasua ez den, energiaren zuzkidura-zerbitzua etengabe emateko obligazioa dute. Baliteke aipatutako itzalketa eta tentsio gorabeherek kalitateari dagozkion betebeharrekoak urratu ez izana baina Espainiako 1955/00 Errege Dekretuan xedaturiko kalitate-parametroak betetzen dituela justifika dezan eska dakioke konpainia horri.\nOrdenagailuak nozituriko kalteek, berriz, zerbitzuaren kalitatearen gaineko irizpideak bete edo ez bete izanarekin ez dute loturarik. Kaltearen kausa itzalketa izan dela frogatzen bada, konpainia indemnizazioa ordaintzera behartuta dago. Zerbitzua ez betetzeak eraginiko kontsumitzaileak eragin zaizkion kalteak indemniza dakizkion exijitu ahal izango du, Kode Zibileko 1101 artikuluaren arabera. Teknikari baten txostenean euskailu hartuta, itzalketa, zerbitzua etetea eta, zerbitzua berriz ematean, ordenagailua hondatzearen kausa tentsioaren gorabeherak izan direla alegatu beharko da.\nKalteturiko kontsumitzaileak udalerriko Kontsumitzailea Informatzeko Udal Bulegoan edo autonomi erkidegoko Kontsumo Zerbitzuetan aurkeztu ahal izango du idatzizko erreklamazioa eta, horrekin batera, aparatua konpontzeko aurrekontu osoa (datuak berreskuratzeko kostua ere barne, alegia) eta, matxuraren kausa zehaztuta, konponketa zerbitzuaren txostena edo agiria. Tramite hori betetakoan, konpainiak eskariari erantzuna eman beharko dio eta, eragindako kalteengatiko erantzukizunik onartuko ez balu, kontsumitzaileak Kontsumo Arbitraiara jo ahal izango du baina, konpainiak arbitraiaren erabakiari men egitea ere onartuko ez balu, epaitegi zibiletara egin beharko litzateke. Abokatua kontratatzea nahitaezkoa ez den arren, horrela jokatzea aholkatzen da, aurretiaz eskarmenturik ez badu, batez ere. Abokatuari idatzizko aurrekontua eskatzea komeni izaten da.\nPDF: Egin klik hemen honako ekintza hau burutzeko: Informazio hau PDF bertsioan jaitsi (180 Kb)\nEgunkari batek antena instalatu nahi, jabekide komunitatearen baimenik izan gabe\nAltzari baten hitzarturiko prezioa saltzaileak altxatu nahi, Etxetresna elektrikoak konpontzen dituen teknikariak joan-etorrietako dieta handiegia kobratu\nOposizioetarako akademiak hitzartutakoa bete ez, Auzoak garajeko bide komuna eragotzi


2020KO EGUTEGIRAKO ARGAZKI LEHIAKETA. DURANGO, TIENDAS Y BARES, DENDAK BAI\n“Gaur egungo eta iraganeko ohitura eta tradizioak” da Dendak Bai Merkatari Elkarteak antolatu duen argazki lehiaketaren edizio honetako gaia. Durangon denboran zehar izan ditugun ohitura eta tradizioak isladatzen dituzten argazkiak izango dira lehiaketa honen oinarri: jaiak, txokoen erabilerak, pintxopoteak, errekako arrantza…\nLehiaketaren gaia: Gaur egungo eta iraganeko ohitura eta tradizioak\nArgazkien formatua: etzanak/horizontalak 2 Mb eta 10 Mb bitarteko pisukoak eta JPG formatuan.\nParte-hartzaile bakoitzak aurkez dezakeen argazki-kopuru maximoa: 3.\nArgazkiak aurkezteko epea: irailaren 15era arte.\nEpaimahai batek (zuzendaritza-batzordea) hautaturiko 30 argazki finalisten aurkezpena: irailaren 16an.\nIkusleen bozketa: irailaren 16tik 20ra. 12:00etan bozketa itxiko da.\nEpaimahaiak aukeratuko ditu gainontzeko 11 argazkiak: irailaren 23an.\nArgazki irabazleen aurkezpena: irailaren 25ean.\nEgutegi banaketa: azaroaren 18tik aurrera.\nDurangaldeako Merkatari Elkarteak, Dendak Bai, 2020ko egutegia osatuko duten argazkiak hautatzeko lehiaketa martxan jarri du.\nLehiaketa proposamenak aurkeztu nahi dituzten pertsona guztiei dago irekita, eta herritarrek argazkirik gustukoenak bozkatzeko aukera izango dute. Lehenengo fasean, zuzendaritza-batzordearekin osatutako epaimahaiak 30 argazki aukeratuko ditu aurkeztutako guztien artean. Aukeratutako argazkiak Facebook orrialdean argitaratzeaz gain, Dendak Bai bulegoan jarriko dira ikusgai (Askatasun Etorbidea 2, Durango). Herritarrek “Dendak Bai Merkatari Elkartea” Facebook orrialdean sortuko den argazki-album espezifikoaren bidez soilik bozka dezakete eta “atsegin dut” gehien jasotakoa izango da 2020 egutegiko hilabete baten protagonista.\nOstean, epaimahaiak aukeratuko ditu gainontzeko hilabeteetarako argazki bana, hau da, guztira 11. Gainera, Dendak Bai elkarteak sortutako egutegian parte hartzeaz aparte, aukeratu diren 12 argazkiak Facebook orrialdeko azala izango dira dagokien hilabetean.\nAurreko edizioetan aurkeztu ziren argazkiak aurkeztu ahal dira, beti aurreko edizioetan argitaragabeak izan behar dira eta saririk jaso ez dutenak.\nParte-hartzaile bakoitzak gehienez 3 argazki aurkeztu ahal izango ditu lehiaketara.\nArgazkietan, lehenengo edo erdiko planoan, norbait azalduko balitz, pertsona horren baimen esplizitua aurkeztu beharko da, eta egileak izango du erantzukizuna erreklamazio baten aurrean.\nArgazkiak Durangon egindakoak izango dira.\nArgazkiak nola entregatu:\nArgazkiak posta elektronikoaren bidez bidali behar dira, hurrengo helbidera: info@dendakbai.eus.\nIraingarritzat edo desegokitzat jotzen dituen proposamenak ez onartzeko eskubidea ere izango du Dendak Bai Merkatari Elkarteak. Halakorik gertatuz gero, elkarteak berak erabakiko du proposamenak ez onartzeko arrazoiak zeintzuk diren egileari jakinarazi edo ez.\nParte-hartzaileek aurkezten dituzten argazkietan hurrengo datuak agertu behar dira: argazkiaren izenburua, izen-abizenak, posta-kodea, helbide elektronikoa, telefono zenbakia, eta argazkia non egin den. Argazkiek izenburua izatea ezinbestekoa da, proposamena bozkatze fasean sartzen denean hura identifikatu ahal izateko eta erreferentzia bat edukitzeko.\nInskripzioa autorearen datuen fitxategiak emango du ontzat eta behin epaimahaiaren erabakia ezagututa, aurkeztutako proposamenak identifikatzeko emango da ezagutzera. Epaimahaiak ez du datu basera sartzeko aukerarik izango.\nIrabazleen berri ematea:\nIrabazleak, Dendak Bai web orrian, sare sozialetan eta komunikabideetan jakinaraziko dira.\nHerritarrek bozkatzeko sistema:\nErabiltzaile bakoitzak argazki bat baino gehiago bozkatu ahalko du Facebook bidez.\nDendak Bai elkarteak iruzurra egin duen susmoa eragiten dion edozein erabiltzaile kanporatu ahalko du; era berean, eman dituen botoak baliogabetuko ditu.\nSaritutako eta saritu gabeko argazkien erabilera:\nSaritutako argazkiek 2020ko Durangoko egutegia osatuko dute. Dendak Bai elkarteak argazki irabazleak helburu espezifiko horretarako erabiliko ditu eta Merkatari Elkarteko Facebook orrialdeko azalean agertuko dira egokitzen zaien hilabetean.\nAurkeztutako gainontzeko argazki guztiak Dendak Bai elkartearen argazki funtsean gordeko dira, eta helburu publikoa duten ekitaldietan erabili ahal izango dira, beti ere egilearen aipamen zehatzarekin.\nLehenengo saria 300€ eskudirutan izango da eta bigarrena aldiz, 150€-takoa. Gainontzeko 10 sariak 50€ izango dira deskontu baleetan. Horrez gain, 10 sari hauetariko bat izango da Facebook orrialdean aukeratutako argazkiari dagokiona.\nDATU PERTSONALAK ERABILTZEKO ONESPENA ETA DATUON BABESA.\nLehiaketan parte hartzen dutenek beren datu pertsonalak Datuak Babesteko Erreglamendu Orokorraren xedapenen arabera erabiltzeko baimena ematen dute, betiere honako kanpaina honetako helburuak betetzeko asmoz.\nHorrenbestez, emandako datu pertsonalak Dendak Bai elkartearen jabetzako fitxategi automatizatu batean sartuko dira aurreko paragrafoan deskribatutako helburuetarako. Datuak emateari uko eginez gero, ezinezkoa izango da lehiaketan parte hartzea. Parte-hartzaileek baimen honen ezeztatzea adierazteko aukera izango dute, baita datu horiek atzitzeko, aldatzeko, ezerezteko, aurka egiteko, tratamendua mugatzeko eta eramangarritasun eskubideak erabili ahalko dira. Eskubide hauen erabilera egiteko eskaerak info@dendakbai.eus posta elektronikora edo Askatasun Etorbidea 2, 48200 Durango helbidean burutu beharko dira.\nLehiaketak behar bezala funtziona dezan, ezinbestekoa da emandako datuak egiazkoak eta osoak izatea; era berean, parte-hartzaileen laguntzari esker uneoro eguneratuta eduki behar dira. Emandako datu pertsonalak faltsuak, osatu gabeak edo eguneratu gabeak izanez gero, Dendak Bai kasu zehatz horietan izan litezkeen betekizunetatik liberatuta geratuko litzateke, baita lehiaketa behar bezala amaitu ahal ez izateak sortutako balizko edozer ondoriotatik ere; beharrezkotzat joz gero, lehiaketaren onuradunik ez izatea erabakitzeko aukera ere izango luke.\nIrabazle suertatu eta saria onartuz gero, parte-hartzaileek beren izena eta irudia publizitaterako erabiltzeko baimena ematen diote Dendak Bai elkarteari.


Zaldibiako Udalak Bilore fabrika eraisteko baimena eman du - Noticias de Gipuzkoa\nZaldibiako Udalak Bilore fabrika eraisteko baimena eman du\nUr Agentziaren oniritzia eskuratu ostean botako dute fabrika osoa\nm. aranburu 01.08.2020 | 00:07\nZaldibiako Bilore fabrika abandonatua. Argazkia: M.A.\nzaldibia – Garai batean ehunka lanpostu eta ospe handia izandako Zaldibiako Bilore fabrikaherriko sarreran kokatuta dagoen fabrika abandonatuak buruhausteak ekarri dizkie herritarrei eta Udalari. Orain, aro berri bat hasiko da: Zaldibiako Udalak oniritzia eman du fabrika eraisteko, eta Ur Agentziaren baimena eskuratu ostean hasiko dira guztia garbitu eta suntsitzen. Lanek urtebeteko iraupena izango dutela aurreikusten da hasiera batean behintzat.\n"Udalak hainbat saiakera egin izan ditu urtez urte erakundeen bidez eta herritarrak aktibatuz konponbidea eskatzeko, erantzunik jaso gabe". 2016ko udan, baina, abokatu baten bisita jaso zen Udalean Biloreko eremuaz galdezka, eta negoziaketa bat hasi zen interesduna nor zen jakin gabe, eremu horren ezaugarrien inguruan. 2018ko maiatzean enkantera atera zen Bilore egunkari honek aurreratu moduan, eta Mugertza Eskabazioak erosi zuela jakin zen.\nOrdutik hona aldaketa gutxi izan dira bertan, nahiz eta pixkanaka eremua garbitzen joan diren eraispenerako prestatzeko. Iazko maiatzean eraikinaren jabe berriek Eraispen Proiektua aurkeztu zuten, baina Udal teknikarien txostena aintzat hartuta, dokumentazio gehigarria eskatu zitzaiela jakinarazi du Zaldibiako Udalak. Eraispen Proiektuaren Gehigarria izeneko dokumentua uztailaren 20an aurkeztu dute, orain arteko lanen eta Eusko Jaurlaritzako oniritzi txostenarekin batera Udalak egindako eskaerei eran-tzunez.\netorkizuna Oraindik ere zaila da jakitea zer gertatuko den Bilore dagoen gunean. Hala ere, 2019ko urtarriletik indarrean den Hiri-Antolamenduko Plan Orokorrean, eremu honi hainbat zehaztapen egin zizkion Udalak, bertan egin daitekeenaren eta egin ezin denaren inguruan.\n"Lurzoruaren Deklarazioa edo azterketa egin beharko dute lehenik, hor agertuko baitira lurzoruaren kalitate eta ezaugarriak. Emaitzaren arabera, jabeek Plan Partziala diseinatu eta aurkeztu beharko dute, eremu horren antolamendu berria zehaztuz", gehitu dute Udaletik. Hirugarren sektorerako zerbitzua eskaini beharko du, dela industria garbien erabilera, herritarrentzat zerbitzuak, edo bizitegi-erabilera. Gainera, sarbiderako biribilgune bat egitea aurreikusten da, eta ingurumen inpaktuaren txostenak egin beharko dira, hainbat erakunderen oniritzia lortuz.\nHirugarren sektorerako zerbitzua eskaini beharko da gune horretan; dela industria garbien erabilera edo herritarren zerbitzuak


[BIDEOA] Zabalik da 16. Kameratoian izena emateko epea – KULTUR SHAREA\nKameratoia lehiaketaren 16. edizioan parte-hartzeko, azaroaren 7ra arte egongo da izena emateko epea zabalik.\nEuskal Zine Bilera jaialdiarekin batera antolatzen den Kameratoia, euskarazko ikus-entzunezko rally-a, azaroaren 13tik 15era egingo da aurten. Antolatzaileek iragarri dutenez, edizio berri hau sorpresaz beterik egongo da, izan ere, lehiaketa online bidez gauzatuko da eta Aitor Arregi (La trinchera infinita, Loreak, Handia…) zinemagileak “oso leku berezia” izango du lehiaketa osoan zehar. “Parte-hartzaileen gidaria eta baita lanen epailea izango da Izibene Oñederra (Lursaguak) zuzendariarekin batera”.\nEgoera berezi honen aurrean, antolakuntzak aldaketa batzuk ezarri behar izan ditu osasun neurriak betetze aldera. Izen-ematea webgunearen bitartez egin beharko da, baina, aurten, parte-hartzaileak ez dira Lekeitiora hurbildu behar izango, “nahi duten tokian grabatu dezakete film laburra azaroaren 13tik 15era”, azaldu dute.\nOhikoa den moduan, antolakuntzak gaia eta ezaugarri batzuk argitaratuko ditu ostiralean, webgunean bertan, eta parte-hartzaileek 36 orduko epea izango dute ideia garatu, grabatu eta muntatzeko. Igandean, berriz, eguerdiko 12:00ak baino lehen ikus-entzunezkoak e-mail bidez bidali beharko dira.\nHorretaz gain, azaroaren 16tik 19ra bitartean, film labur guztiak Euskal Zine Bilera jaialdiaren webgunean egongo dira ikusgai, publikoak gustuko duenaren alde bozkatu ahal izateko. Kameratoiaren irabazleak azaroaren 22an ezagutzera emango dira, jaialdiaren itxiera ekitaldian.\nFilm labur onenak 1.000 euro irabaziko ditu eta Euskaltzaleen Topaguneak antolatzen dituen DemaSA lehiaketa eta Laburbira zirkuiturako sailkatuko da. Bigarrenak 600 euro jasoko ditu, eta boto gehien jasotzen duenak Publikoaren Saria irabaziko du: 100 euro eta Lekeition asteburu bat.\nAitor Arregi aholku lanetan\nAurtengo Kameratoian Arregik oso modu berezian parte hartuko duela iragarri du antolakuntzak, izan ere, parte-hartzaileen gidari eta aholkularia izango da. Edizio berri hau aurkezteaz gain, arlo honetan bizi izandako esperientziak eta lehiaketa honetarako aholkuak partekatuko ditu parte-hartzaileekin batera, lehiaketa baino egun batzuk lehenago. Era berean, parte-hartzaileek ere galderak egiteko aukera izango dute.\nHorretaz gain, Izibene Oñederra zuzendariarekin batera edizio honetako film labur guztiak baloratu eta 1. eta 2. sariak banatuko dituzte, jaialdiaren itxiera ekitaldian.\nLehiaketan parte hartzeko, hemen.\nAhozko oroimenari buruzko ‘Eleketa’ erakusketa ikusgai Hazparnen\nEuskararen ezagutzaren unibertsalizazioa hizpide hartuta, jardunaldiak antolatu dituzte


Legarreko jaixak — Eibar.ORG | Eibarko peoria\nHemen zaude: Hasiera / Blogak / Eibartik / Legarreko jaixak\nAsier Sarasua 2011/09/23 09:44\nBadirudi azkenaldixan auzuetako jaixak barriro indartzen hasi dirala Eibarren. Asteburu honetan, esate baterako, Legarreko jaixak ospatuko dira, azken 20 urtiotan lo egon ostian.\nAuzuetako jaixak indar haundixa euki zeben 1960-1970 inguruan. Eibarko auzo eta kale gehixenetan antolatzen zan jairen bat. Azkenengo 20 urtietan asko aldatu dira Eibarko auzuetako ohitturak eta bizimodua eta auzo-jaixak indarra galtzen joan dira.\nAzkenaldixan, baina, badirudi berriz indartzen hasi dirala. Amañak tinko darrai, izarra izaten; Azittainek eta Agiñanak ikuspegi tradizionalagua eskintzen deskue; San Cristobal, Urki eta Abontza gero eta indartsuago dabiz; Barrena-Carmen inguruan be ospakizunak izaten dira San Pedruetan. Eta asteburu honetan Legarreko jaixak berreskuratuko dittue, 20 urtian ezer antolatu barik egon ostian. Estaziño eta Jardiñeta bakarrik falta jakuz (umetan ezagutu nittuan, behintzat).\n10.00: Txupinazua eta pasakallia\n11.00: umiendako jolasak\n12.00: txorixua eta saldia guztientzat\n12.30: umiendako jolasak\n14.30: auzo-bazkarixa bertsolarixekin: Alberto Martínez, Juan Mari Juaristi eta Felipe Zelaieta\n16.00: umiendako taillarrak\n18.00: dantzaldixa eta txokolatadia\n21.00: tortilla lehiaketia\n22.00: kontzertua: Ekinocio eta Son Kofusion\netiketak: jaiak, eibar


Hasiera - Jalgi! Voz Festival\n"Abestia unitate artistiko gisa"\nAndre Maria Zuriaren plazan hartutako lehen kafetik, arteak gizartea aldatzeko eragile aktiboa izan behar delako uste sendotik eta aukerak iritsi arte ezin dela itxaron beharrean sortu egin behar direlaren egiaztatzetik jaio da JALGI! VOZ FESTIVAL-a, musika bilakatu den hitza protagonista duena.\nKONTZEPTUA ERALDATU ETA TRADIZIOA URRATU\n“Ibilbide berriak ekin etorkizun berriak aurkitzeko”\nJaialdia nola eta zer proposamenen bidez gauzatuko zen oraindik ere jakin gabe, beti izan dugu argi formatuak, espazioak, protokoloak eta konbentzioak zalantzan jarri nahi genituela, eta musika klasiko eta lirikoaren inguruan aurretik pentsatutako ideiei eta estereotipoei aurre egin nahi geniela.\nHITZETATIK AHOTSERA, AHOTSETIK MUSIKARA\n“Lirikaren kontzeptua (berr)aurkitzen lagunduko dizuten proposamen musikalak”\n8 kontzertu lirikaren kontzeptua desestaltzeko.\n8 ikuskizun garai eta estetika askotako ahots-musikaren bidez, interesatzen zaigunaz gain, kezkatzen, urduritzen eta liluratzen gaituenaz hitz egiten digutenak.\n8 proposamen artistiko genero hau tradizionalki aurkeztua izan den formatu, espazio eta ohiturak zalantzan jartzeko.\nPERTSONA ARTISTAREN ATZETIK\nJALGI! VOZ FESTIVAL-ak parte hartzen duten artisten kalitate artistikoaren zein giza-kalitatearen aldeko apustua egiten du. Gogo bizia, prestakuntza, sormena eta konpromisoa, artista guztiek partekatzen dituzten balioak dira.\n“Hutsetik hasi? Inoiz ez da berandu...”\nGure lurraldeko gizarte-ehuna proiektuaren gauzaketan inplikatzearen aldeko apustua egiten dugu, herritarrekiko kidetza, konpromisoa, ekintza eta erreakzio nahia sortzeko.\n“Beti ekin lehenengo, gero gerokoak”\nJALGI! VOZ FESTIVAL-a inoiz izan dugun sormen prozesurik konplexuena izan da, eta aldi berean, ilusionagarriena. Idealismoa denboragabetasun eta konfinamendu uneetan, jada forma ukigarri eta gorpuzduna hartzen dutenak. Abstraktutik zehatzerako bidaia bat, errealitate bihurtutako amets bat suposatu duena.


Web zerbitzarira autentifikatu gabeko sarbidea Phoenix Contact-en produktuetan | BCSC - Zibersegurtasun Euskal Zentroa\nWeb zerbitzarira autentifikatu gabeko sarbidea Phoenix Contact-en produktuetan\nArgitalpen data: 2020/02/14\nPhoenix Contact Emalytics Controllers ILC 2050 BI, firmware-aren 1.21 bertsiora artekoak;\nPhoenix Contact Emalytics Controllers ILC 2050 BI-L, firmware-aren 1.21 bertsiora artekoak.\nAnil Parmar-ek ahultasun kritiko bat aurkitu du, urruneko konfigurazio erakoa web zerbitzari batera autentifikatu gabeko sarbide bat erabiltzen denean, Phoenix Contact-en hainbat produkturi eragiten diena.\nKaltetutako produktuak firmware-aren 1.2.3 bertsiora edo goragoko batera eguneratzea.\nKaltetutako gailuek webera duten esteka batek baimendu gabeko sarbidea ematen du gailu horien konfiguraziora, irakurketa eta idazketa baimenekin. Hori baliatuz erasotzaile batek gailuen konfigurazioa alda lezake eta zerbitzuak abiarazi eta gelditu. Ahultasun horretarako CVE-2020-8768 identifikatzailea erreserbatu da.\nEtiketak: Eguneraketa, Komunikazioak, Azpiegitura kritikoak, Ahultasuna


Olentzaro gure ordezkaria — dantzan.eus\nHemen zaude: Hasiera › Komunitatea › Gari Otamendi › Olentzaro gure ordezkaria\nBilboko Olentzaro eta Mari Domingi. Argazkia: Bilbao Turismo\nGuztiok behar ditugu sinboloak. Sinboloen bitartez irudikatzen ditugu balioak. Gure nortasunaren erakusle dira. Sinboloak geureganatzen ditugu eta, denborarekin, sinboloek definitzen gaituzte. Zinemako edo literaturako pertsonaien moduan, bizitza eta ibilbide propioa urratzen dute batzuetan. Hor ditugu Sabino Aranak sortutako ikurriña, naziek erabilitako esbastika, ala edozein multinazionalen logotipoa.\nGurea dugu, ordea, Olentzaro. Gabonetako pertsonaia misteriotsua. Edo misteriotsu izandakoa. Beldurrik eman ez zezan, opariak banatzen jarri genuen hasieran; segidan garbitu egin genuen; jan-edanak neurtu genizkion ondoren, eta azkenik... Tira, Bilboko Udaleko Olentzaroa ikusi eta esanda geratzen da dena. Gure mundu ikuskeraren isla da Olentzaro. Alegia, gure egungo mundu ikuskeraren isla da egungo Olentzaro.\nGenero ikuspegiaz, zer esanik ez. Olentzaro gizona eta heterosexuala da gaur egun. Ez da beti hala izan ordea. Horri buruz gehiago jakiteko, Olentzaroren genero-bilakaerari buruz Kattalin Agerrek aste honetan Dantzan.eus atarian idatzitako artikulua irakurtzea ezinbestekoa da. Mungiako etxearekin kitto. Gaur egungo Olentzarok hipoteka eta emazte otzana ditu, eta urte osoan bi asteko lanaldia baino ez. Zalantzarik gabe, bizi dugun gizartea sinbolizatzen du.\nInfo7 irratia, 2016ko abenduaren 15ean


Zure LinkedIneko profila txukun eta erakargarriena izateko gakoak | Azkue Fundazioaren Egunkaria\nZure LinkedIneko profila txukun eta erakargarriena izateko gakoak\nZu, ikasketak bukatu berri dituzun hori; edo lanez aldatu nahi duzun beste hori… LinkedIn lana internet bidez bilatzeko baliabide paregabea da, zure arloko kontaktuak egiteko, aukeren berri izateko… Baina horretarako guztirako ezinbestekoa da zure profila ondo osatuta eta txukun erakustea. Horrela da edo galduta zabiltza? Kontatuko dizkizugun aholku eta ideia hauek jarraituz, zure profila erakargarria bilakatuko da eta lan eskaintzen zaparrada izango duzu!\nEgun, esan genezake LinkedIn profilik ez badaukazu ez zaudela lan arloko ingurunean kokatuta. Lan bila bazaude are gehiago. Gaur egun, hautaketa prozesuak bideratzen direnean enpresa eta lantokietan, kurrikulumak jaso eta hautagai horien LinkedIneko profilak bilatzen dituzte. Hautatzaile askok zure inguruko informazioa bilatuko dute plataforma honetan; eta sarritan horren arabera erabakiko dute hautaketa prozesuan aurrera jarraitzen duzun edo ez.\nBeraz, LinkedIneko profilak lan eskaintza eta elkarrizketetarako aukeren atea zabaltzen dizkizu. Bestalde, zure arloko kontaktuen sarea sortzeko oso baliabide azkarra eta egokia da. Eta zeresanik ez zure marka pertsonala sortu eta indartzeko. Aukera handiak eskaintzen dizkizu LinkedInek.\nBaina horretarako zuzen osatuta eta doituta izan behar duzu. Nola?\nLinkedIneko profila egokitzeko aholkuak\nZure profileko argazkia zaindu\nKontuan izan urrezko arau hau: sare sozial profesionala da, ez da Instagram. Beraz, kontu handiz aukeratu zein izango den zure profileko argazkia.\nEgokia izateko ideia batzuk:\nNoski, kalitatezko argazkia izatea eta ondo enfokatuta.\nZure aurpegia ondo ikustea.\nZu bakarrik agertzea irudian. Kasu honetan ahaztu bikotea, lagunak, txakurra…\nArgazkian zu zaren moduan agertu behar zara, kontuan izanda zein motatako lanpostua bilatzen duzun. Adibidez, surf irakaslea baldin bazara hobeto trajea baino beste mota bateko alkandora edo elastikoa janztea; baina abokatua baldin bazara, argazkian ez zara agertuko eguzkitako betaurrekoekin, ezta?\nZein motatako argazkiak ekidin behar dituzu?\nHemen doaz gomendio zehatz batzuk. Horrelakoak ekidin, benetan zure profila interesgarria bilakatu nahi baduzu:\nIspiluaren aurrean egindako selfieak. Hori ez, arren! Mota hauetako argazkiak beste sare sozial batzuetarako egokiagoak dira.\nFiltroen bidez moldatutako argazkiak. Hauek Instagramen erabiltzeko ondo daude, baina ez zure profila profesionalean agertzeko. Ondo dago argazkiaren kalitatea hobetzea (argia, kontrastea…) baina sormen aldetik hobeto aurpegia ondo ikusten zaizun irudia izatea.\nArgazki pixelatuta. Ondo ikusi behar zaizu aurpegia eta zure karantza.\nMoztutako argazkiak. Agian lagunekin azken parrandan ateratako argazki horretan nola atera zinen atsegin duzu, baina gehienetan taldeko argazki bat mozten denean asko nabaritzen da eta emaitza ez da ona izaten. Hobeto zu bakarrik agertzea, agiri ofizialetarako egiten ditugun argazkien antzera.\nZure aurpegiaren adierazpena astuna izatea. Ez zara barreka agertu behar, baina irribarretxo batek beti laguntzen du adierazpena leundu eta hurbiltasuna eta jarrera transmititzeko. Aurpegi astuna agertzea ez da komeni.\nGorputz osoko argazkiak baino, hobeto aurpegikoak. LinkedIneko profilerako hobeto argazkiaren protagonista zure aurpegia izatea, besterik ez.\nMaskotak, hobeto ez. Albaitaria edo biologoa bazara, adibidez, ondo legoke. Baina beste motatako ogibide edo arlo profesionaletan, hobeto zu bakarrik agertzea. Asko maite duzu zure txakurra edo katutxoa, baina LinkedIneko profila ez da Facebook edo Instagram bezalakoa.\nArgazkirik gabeko profila? Akats potoloa! LinkedIneko profilak argazkia behar du, nahi ta nahi ez. Hau izaten da akatsik larrienetakoa plataforma honetan. Kontuan izan hori, mesedez!\nLorpen eta interesetako atala\nAtal hau zure esperientziaren arabera aldatuko da eta deskribatzeko erabiliko dituzun hitzak garrantzi handia izango dute. Adibidez, ikasketak bukatu berri badituzu, lidergoarekin lotutako agiriak jasotzeak garrantzia izan dezake; aldiz, 10 urteko esperientzia baduzu, datu honek agian ez du ekarpenik egingo.\nBeste erabiltzaile batzuen gomendatzeak izatea erabakigarria izan daiteke, besteek zure lana eta izaeraren azterketa zuzena egiten dutelako eta horrek balio erantsia izan dezakeelako hautatzailearentzako. Beraz, gomendatzeko eskaerak bota zure sarean dituzun beste baliozko erabiltzaile eta zure arloan adituak diren horiei.\nZenbat informazio jaso behar da LinkedInen?\nArgi izan baldintza hau: LinkedIn zure buruaren aurkezpenerako tresna da, aukerak zabaldu behar dizkizuna. Lan arloan daukazun esperientzia guztia jaso behar duzu, baina saiatu deskribapen luzeegiak ez sortzen. Hobeto esaldi laburrak eta zehatzak, informazioa eskaintzen dutenak.\nProfila aldi ezberdinetan eguneratzeko gakoak\nProfila etengabe eguneratua izateak posizionamendua hobetzen lagunduko dizu. Zelan lortu daiteke hori? Eta are gehiago, zelan eguneratu zure bizitza profesionalaren aldi ezberdinetan zehar? Hauek dira gakoak:\nIkasketak bukatu berri edo lan merkatuan zure burua eskaintzen duzunean, hasieran profilean lorpen handiak jaso ezin badituzu, aditua ez bazara arlo zehatz batean edo esperientzia handirik ez baduzu, beste gaitasun batzuk azpimarratu behar dituzu: zure arloko edukiak partekatu, harremanak lotu enpresa eta beste profesionalekin.\nErdi mailako eskarmentua (3-6 urte). Orain aukera duzu zure profila sendotzeko eta aurretik jasotzen zenituzten esperientzia batzuk profiletik ezabatzeko (adibidez, eskola partikularrak eskaini dituzula). Azken aldian lortutako eskarmentua azpimarratzea oso inportantea da une honetan. Zure indarguneak agertu eta biografian zure alorreko hitz gakoak aipatu: esaldi batean zure jarduera laburtu eta azaldu. Zure gaitasunak bizpahiru puntutan agertu, bakoitzean bi esalditan.\nErdi bidean, 7-15 urteko eskarmentua. Epe honetan baduzu esperientzia eta lan aukera hobeak lortzeko posizionatuta egongo zara, baina hautatzaileen arreta piztu behar duzu. Aurreko urtetan landutako kontaktu sareak lagundu ahal zaitu: lan eskaintza berriez ohartarazteko, lan batean interesa daukazunean kontaktuei mezua bidaliz, beste lanpostu baterako aukeretara zabalik zaudela adierazteko…\n15 urte edo gehiagoko eskarmentua baduzu, adituen taldean zaude. Honek aukerak eta arriskuak dauzka: aukeren artean, balio erantsi handiko lanpostuetara zure burua aurkezteko gai zarela eta gaitasun ugari eskuratzeko aukera izan duzula urtetan zehar; baduzu zer azaltzerik eta lan ezberdinetan izandako lorpenak eta eskarmentua jasotzeko aukera.\nArrisku edo ahulguneak ere badaude, ostera: adinaren ikuspegitik nagusiagoa izango zarela eta agian honek lan eskaintza batzuetarako muga bat izan daitekeela; zure eskaera maila altuagoa izan daitekeela; zure gaitasunak eta aldaketarako prestakuntza erakutsi behar dituzula; lan berriei aurre egiteko prest zaudela frogatu behar duzula…\nAldi honetan lidergorako gaitasuna baduzula erakutsi behar duzu eta guzti hori azpimarratu: lortutako gaitasunak, eskarmentua, lanerako prestakuntza. Hau guztia zure profilean edukiak partekatzen froga zenezake, bai beste egile batzuenak eta bai zure eduki propioak sortuz.\nZukua atera LinkedInen baliabideei!\nHemen aditu eta ausardientzako tartea zabaltzen dugu. Bonus track bat da!\nBadaude hainbat aukera LinkedIneko profila oraindik baliotsuagoa bilakatu dezaketenak eta posizionamenduan postuak igotzeko lagundu dezaketenak. Baliabide hauei zukua ateratzea ez da zaila, ez duzu zertan programatzen jakin behar. Bost minutuko lana da baina etekin handia aterako diozuna. Beraz, animatu eta saiatu!\nHemen aukeran dituzun hiru ekintza aipatzen dizkizugu.\nZure profilaren ikur publikoa sortu\nIkur hauek plataforman bertan sortzen dira eta zure profila profesionala posta elektronikoan, blog edo webguneetan sustatzeko botoiak dira.\nHau egiteko, hemen sakatu, datuak bete eta itxura eta tamainak aukeratu. Sistemak kode bat sortuko dizu eta hori itsatsi beharko duzu zure baliabidean.\nLinkedIneko pluginak erabili\nBaliabide hauek aukera handiak eskaintzen dituzte eta zure beharretara doitutako eduki bat zure profilean agertzeko moldatu zenezake. Adibidez, klik bakar batez beste erabiltzaile batzuk zure profila jarraitzeko aukera eskaini, edo interesa daukazun lan eskaintzak automatikoki agertzeko. Honelako baliabideak sortzeko hemen sakatu eta gustuko duzuna aukeratu eta doitu.\nKasu honetan ere kode puska bat kopiatu eta itsatsi beharko duzu zure baliabidean.\nBilaketetan zure profila agertzeko hitz gakoak definitu\nSEOak LinkedInen funtzionatzen du baita ere. Beraz, aurkitua izan nahi duzun hitz gakoak aukeratu eta definitzea beharrezkoa duzu, zure posizionamendua hobetzeko. Gero eta zabalagoak izan, gero eta hobeto. Honelakoak izan daitezke, adibidez: web programatzailea, matematikako irakaslea, iturgina… Hauetatik hasi eta zabaldu alor berdinetakoak diren beste terminoen eremua.\nLanak automatizatzeko baliabideak erabil itzazu\nEgun, interneten zenbait ekintza automatizatzeko hainbat tresna daude. LinkedInen zuzenean aritzeaz gain, bertan zabalduko dituzun edukiak modu automatikoago batean argitaratzeko aukera ere badago, beste sare sozial batzuetan bezala. Hau aparteko aplikazio batzuen bidez egiten da eta behin bideratu nahi duzun ekintza programatuta, ez duzu zertan berriro ukitu behar izango eta berak zure lanaren zati bat egingo du.\nTresna horien artean IFTTT eta Zapier dira ezagunenak. Zer egin dezakete hauek? Adibide errazak jarrita berehala ikusiko duzu: zure kontakturen batek lanez aldatzen badu eta LinkedInen profila eta datu berriak editatzen baditu, lan berri horri lotutako posta elektroniko helbide berria automatikoki gordetzea; jarraitzen duzun enpresa batek lan eskaintza bat argitaratzen duzunean, zuk jakinarazpena jasotzea posta elektronikoz; Gmailen sortutako kontaktu berriei, hauei automatikoki LinkedInen harremana izateko gonbidapena bidaltzea. Eta honela hamaika ekintza ezberdin.\nAplikazio hauek bilatzaile bat eskaintzen dute eta erraz ikus ditzakezu eskaintzen dituzten aukera guztiak. Horrelako anitz lan programatu daitezke aplikazio hauen bitartez modu errazean, programatzea jakin gabe eta azkartasunez. Etekin handia aterako diozu plataformari hauen bidez.\nAnimatzen zara? Tarte bat hartu honetarako eta irizpide hauek jarraituta, zure profila txukun izango duzu eta ez duzu ez kontaktu, ezta eskaintzarik galduko!\nlana bilatu linkedin linkedineko aholkuak linkedineko profila linkedineko profila hobetzeko gakoak linkedineko profila txukundu\nSare sozialetan zure bideoak nabarmendu nahi dituzu? Bakoitzean optimizatzeko gakoak


VILLE D'HENDAYE :: Ikuskizun paregabea Bixintxo Besteen hasterako: Alos Quartet “Garden”\nEskolako jantegiak eta haurtzaindegiak eta NAP\nIkuskizun paregabea Bixintxo Besteen hasterako: Alos Quartet “Garden”\n2018ko urtarrilaren 19an, 21:00etan, ikuskizun paragabea eskaintzen dizue Besta Batzordeak Bixintxo besteetarako! Musika eta Dantza!\nDohainik izanen da\nAlos Quartetek “Garden” bakarkako hirugarren diska aurkezten du OREKA TX eta AUKERAN DANTZA KONPAINIArekin sortutako ikuskizun berrian.\nLaukoteak bere zeinu bereizgarria izan dituen soinu dotorea, intimotasuna, eta musika iturri ezberdinetatik edaten duen estilo originala garatzen ditu diska berrian. 13 konposizio berri hauen grabaketan, azken urteetan bidelagun izan dituen hainbat artista eta lagunen laguntza izan du taldeak, hala nola, Eñaut Elorrieta eta Silvia Iriondo ahotsetan, Oreka TXen txalaparta, Harkaitz Cano idazlea eta poeta eta Bill Cooleyen psalterioa, besteak beste. Guztiek eman diote beren kolore eta ukitu berezia lan berriari.\nBatetik, dantza ezberdinen atmosfera eta erritmoak sotiltasun harrigarriz jantziak ageri dira hainbat doinutan. Arin arinetik tangora , fandangotik vals eztietara eta doinu lasaietatik erritmo indartsuetara. Bestetik, Alos Quarteten sonoritate iradokitzaileek, nyckelharpa (suediako erdi aroko tekladun biola) bezelako instrumentuen laguntzaz, entzulea mundu magiko batean nabigatzera daramate.\nHainbat jaialditan ere parte hartu du laukoteak: Donostiako Musika Hamabostaldia, Musikaste, Torroellako Nazioarteko Musika Jaialdia.\nALOS QUARTET :\nIvan Carmona : Celloa\nHarkaitz Martinez de San Vicente : Txalaparta\nIñigo Eguia: Perkusioa\nAUKERAN DANTZA KONPAINIA:\nZuzendari: Edu Murumendiaraz\nPublié le 18 January 2018 - Catégorie(s) : Animations - Loisirs, Culture\nHendaiako margolarien erakusketa: Hiriaren sariaren bozketan parte har ezazu!\n- Publié le 19 January 2018\nHendaiako udal aldizkaria – 2018ko urtarrila\n- Publié le 18 January 2018\nNire zine-klasikoa: “Charlot sur la route” ! 3 film labur\nBixintxo bestak, urtarrilaren 19tik 28ra


GEOGRAFIA IKASTEKO SAREAN: Tongariro sumendia esnatu egin da, 115 urtez bare egon eta gero\nTongariro sumendia esnatu egin da, 115 urtez bare egon eta gero\nUhartearen iparraldean dagoen sumendi honek kilometro bateko altuerara jaurti ditu harriak. Errautsa 6.000 metroko altueratik gora sakabanatu du.\n115 urte eta gero sumendia itzartu da\nIrratiko Kiwia bloga, Izaskun Ellakuriaga, Auckland, 2012-08-07\nTongariro parkeko sumendia gaur goizaldean itzartu da; abuztuaren 6ko gabeko 11.50ean. Azkenengo 1897an izan zan erupzinoan, orain dala 115 urte. Tongariro Zelanda Berrian gehien bisitatzen dan parke naturala da (Askok egiten dabe Tongariro Alpine Crossing egun bateko ibilbidea). Sumendian zehar dagoen ibilbideak turista eta bertoko mendizale asko erakarten dauz urtero.\nOrain dala egun gitxi Zelanda Berriko iparraldean beste sumendi batek be eztanda egin dau; White Island uhartekoak. Eztanda txikitxoa izan zan, eta ez eutsien garrantzia handiegirik emon. Tongarirokoak ohiartzun handiagoa euki dau. Ulertzekoa be bada: bisitatuenetako natur parkean gertatu da, bizileku batzuk ebakuatu egin behar izan dabez, hegaldi batzuk bertan behera geratu dira, errepideren batzuk zarratu egin dabez...\nEz dago irudi asko Tongariro sumendiaren erupzinoaz. Beheko bi argazkiak Zelanda Berriko albiste webgune batetik jaso dodaz.\nInformazino gehiago, TVNZ telebistaren webgunean be jaso leiteke. Lehen argazkia, barriz, garagarrilean Zelanda Berrian zehar egin dodan bidaian ataratakoa da. Argazkiko eraikina Chateau Tongariro hotela da.\nEtiquetas: 2012, bideoak, sumendia, Zeelanda Berria


«Mehatxurik larriena» - Mundua - Berria\nEstatu Islamikoari aurre egiteko «aukera guztiak» aztergai dituela onartu du Washingtonek.\nDagoeneko 93 aire eraso egin dituzte AEBek Iraken\nIheslari yezidiak, giza laguntza jasotzen, Dohuken. Hego Kurdistanera 700.000 errefuxiatu baino gehiago iritsi dira. EFE\nAEB Amerikako Estatu Batuen gerra hegazkinek Estatu Islamikoaren posizioak bonbardatu zituzten atzo ere Mosul inguruan, eta peshmerga indar kurduek Irakeko bigarren hiriaren aldiriak berreskuratzeko erasoaldiarekin jarraitu zuten. Barack Obamaren aginduz abuztuaren 8an Estatu Islamikoaren kontrako bonbardaketak hasi zituztenetik, AEBek jada 93 aire eraso egin dituzte —horietatik 60 Mosulgo urtegian, Irakeko armadari eta peshmergei laguntzeko—, eta talde jihadista desegiteko «aukera guztiak» aztertzen ari direla onartu du Washingtonek.\nChuck Hagel AEBetako Defentsa idazkariak nabarmendu du Estatu Islamikoa «talde terrorista bat baino askoz gehiago» dela eta «epe luzerako operazio bat» prestatzen ari dela Washington jihadistei aurre egiteko: «Alor militarrean sofistikatuak dira, estrategia sendo bat daukate, eta finantzaketa izugarri ona. Ez da mehatxu iragankor bat». AEBetako goi funtzionarioek aitortu dutenez, Estatu Islamikoa AEBek azken urteetan jasan duten «mehatxurik larriena» da.\nIraken eta Sirian lurralde eremu zabalak kontrolpean dituzte Estatu Islamikoko ekintzaileek, eta AEBak Irakeko posizioak ari dira bonbardatzen. Obamak ez du lurreko operaziorik hasteko edo Sirian zuzenean esku hartzeko asmorik agertu, baina Martin Dempsey jeneralak, AEBetako Estatu Goreneko buruak, Sirian daukan adarrari aurre egin gabe Estatu Islamikoa ezingo dela garaitu iritzi dio: «Gaur egun berez existitzen ez den mugaldearen bi aldeetan egin behar zaio aurre».\nAtzoko aire erasoetako batean, AEBek Estatu Islamikoko 35 kide hil zituzten Mosuldik hogeitaka kilometrora, Nahia herrian. Muhialdin al-Masuri PDK alderdi kurduko buruzagiak azaldu zuenez, Estatu Islamikoaren zazpi ibilgailuko konboi bat, ekintzailez eta armaz betea, bonbekin desegin zuten gerra hegazkinek.\nMosulgo urtegiaren mendebaldean jihadisten esku zeuden lau herri berreskuratu ondoren, peshmerga indarrak Nahia, Tilkif eta Wana setiopean dauzkate, eta Zummar hiriaren aldirietara ere iritsi dira. Al-Masurik azaldu du jihadistek errepideetan eta egoitza ofizialetan lehergailuak jarri dituztela, eta horregatik ez direla miliziano kurduak oraindik herri horietan sartu. Sal Ninive barrutian ere peshmergek «aurrerapen nabarmena» egin dutela jakinarazi du indar kurduen bozeramaile Helgurd Hikmetek.\nBorroketatik ihesi, bestalde, dagoeneko 700.000 herritar iritsi dira Kurdistango Eskualde Autonomora, UNHCR Iheslarientzako Nazio Batuen Goi Mandatariaren arabera. Iheslari gehienak Estatu Islamikoak jazarritako gutxiengo erlijiosoetako kideak dira, yezidi kurduak eta kristauak batik bat.


FIPA berritua baina FIPA jendetsua ohi bezala | Zinema | Pantaila handian\nYou are here: Home ∼ 2013 ∼ January ∼ 29 ∼ FIPA berritua baina FIPA jendetsua ohi bezala\nGauza batek poza handia ematen dit FIPAra joaten naizen bakoitzean. Biarritzen urtarrilean egiten den ikusentzunezko jaialdia ez da erreza publiko normal batetzat: produktu asko dokumentalak izaten dira. Telebistaz gero emango direnak edo igual aukera hori izango ez dutenak. Baina horiek ikusteko irrikitan izaten dira Biarritzeko ikusleak eta aretoak behin baino gehiagotan beteta izaten dira. Giroa sortzen da gainera, ikusitakoa komentatzen baitute kafetegietan eta tabernetan.\nAretoak betetzen dituzten horietako askok jende edadetua da. Eta horietako askok ziurrenik maite izan dute sormen dokumentaletan Urrezko FIPA irabazi duen “Silence Radio“ pieza. Luxuzko 52 minututan, Frantziako Picardiako herri batean irrati lokal bat eta bere entzuleen arteko harreman estu eta paregabea filmatzen da. Inolako offarik gabe, pertsonai zoragarri batzuei esker osatzen da dokumentala. Zintak beste bi sari jaso ditu: Telerama eta Mitriani sariak, atzerriko obra bati eta lehen lan bati emandakoak.\nSILENCE RADIO – extracts of the film from Valéry Rosier on Vimeo.\nBeste sail batzutan ere film batzuek bi edo sari gehiago jaso dituzte. Fikziozko Urrezko FIPA Zappelphilipp alemanak jaso du; filmak gainera musika onenaren ikurra hartu du. Sail honetan zeresana eman du ere Agustin Villalonga katalanak egindako “Carta a Eva“ filmak. Gidoi onenaren saria jaso du eta Julieta Cardinali aktoreak emakumezko aktore onenaren saria. Villalongak Eva Peronek Espainiara egindako bidaia irudikatzen du, tartean emakume komunista eta Francoren emaztearekin duen hartuemanak kontatuz.\nSerietan britaniarren eta norbegiarren esku geratu dira sariak. Sari Nagusia Utopia britaniarrak eskuratu du. Aktore onenak “Halvbroren” norvegiarrekoak dira. “One Night” eta “Parade’s End“ britaniarrek sari txikiagoak izan dituzte. Erreportajetan “Argentine, les 500 bébés volés de la dictadure” frantziarrak eta Israelgo zerbitzu sekretuen lana arakatzen duen “The Gatekeepers“ filma saritu dituzte.\nHoriek sariak eta FIPAren 26. edizio honetako berritasunen artean, Speed Dating. Aurrez izena eman zuten errealizadorek, produktorek eta zinegilek bost minutuko elkarrizketa zituzten beste profesionalei euren ideiak “saltzeko”. FIPAk aurrez egiten zituen bikoteak. Eta arrakasta handia izan duen Smart Fipa, multimedien sail berriak.


Knorr-Bremsek Iruñeko planta handituko du, eta 142 enplegu sortu | Ekonomia | Berria\nKnorr-Bremsek Iruñeko planta handituko du, eta 142 enplegu sortu\nTrengintzako osagaien enpresak 50 milioi euroko inbertsioa egingo du fabrikan, egun dituen 213 beharginen lantaldea egonkortuta\nMikel Irujo Knorr-Bremseko arduradunekin, atzo, Iruñeko plantan. NAFARROAKO GOBERNUA Tamaina handiagoan ikusi\nKnorr-Brense enpresak Iruñeko bere lantegia zabaltzeko duen proiektua foru interesekoa izendatu zuen Nafarroako Gobernuak maiatzaren 26an, eta babes horretan gobernuak beste urrats bat egin zuen atzo, Mikel Irujo Ekonomiako Garapeneko kontseilariak fabrikara egindako bisitarekin. Nafarroan 50 milioi euroko inbertsioa egin nahi du gobernuak, eta 142 enplegu berri sortuko lituzkeen proiektua egia bihurtu; bidez batez, gaur egun Iruñeko lantegian diharduten 213 beharginen lanpostuak egonkortzea du asmo.\n«Enpresak hazkunde handia izan du azken hamarkadan, baita azken urtean bizi dugun egoera zailarekin ere. Enpresaren aurreikuspenen arabera, hazkunde horrek jarraitu egingo du», esan zuen Irujok, Knorr-Bremsen. Enpresa egitekoa den inbertsioa ez da lantegia handitzeko besterik gabe, Irujok berak azaldu zuenez. «Ikerketaren eta garapenaren inguruko ezagutza guztia Nafarroan kokatzeko modua emango luke inbertsioak. Horrek Nafarroa osorako eragin traktorea izango lukeela sinetsita nago», erantsi zuen.\nManchester eta Chicago\nAlemaniako multinazionala merkatuko liderretako bat da trengintzaren galga sistemen azpisektorean. Hiru fabrika nagusi ditu ekoizpenari dagokionez: Manchesterren (Erresuma Batua), Chicagon (AEB) eta Iruñean. Nafarroan, galga organikoen eta marruskadurarako osagai sinterizatuen diseinua eta ekoizpena egiten du. Bere produktuak Renferen, Euskotrenen eta FEVEren trenbideetan ezarri dituzte, esaterako. Bilbo, Madril eta Sevillako metroetan ere erabiltzen dituzte Iruñean ekoitzitako piezak. Dena den, Nafarroako fabrikaren ekoizpenaren gehiengoa nazioartean saltzen du enpresak.\nTrengintzan aritzen den Nafarroako beste enpresa handi bat Trenasa da, Castejongoa, baina CAF beasaindarraren adarra ixteko mehatxupean dago iazko abendutik. Trenasa batik bat autobus elektrikoaren negoziorako erabiltzen du CAFek, eta Poloniako Solaris erosi ondoren lan kargarik gabe geratu dela esplikatu du enpresa gipuzkoarrak. Castejongo plantari eusteko Renferen eskaera berriak nahi ditu CAFek, baina, oraingoz, ez dira iritsi Espainiako konpainiaren kontratuak Trenasa salbatzeko, eta lantaldeak protestak egin ditu azken asteetan. Itxiera arrisku handia dago; ez alferrik, denbora aurrera egiten ari baita soluziorik gabe.\nGobernuaren laguntza nahi dute Electroacerosen